Wulan Mei 2019, aku lan kanca-kancaku lunga nang Korea numpak pesawat. Pesawat sing tak tumpaki kuwi tipe pesawat ekonomi sing nyediakake fasilitas kang apik lan bisa ngilangake bosen pas perjalanan. Nanging, yen numpak pesawat kuwi sing marai kesel yaiku imigrasi sing tertib lan kudu ngantri ning bagian pemeriksaan. Kudu nyediakake paspor lan dokumen-dokumen sing dibutuhake. Kanggo wisatawan, imigrasi biyasane ora mbutuhake waktu sing suwe kanggo ngecek. Bedha karo sing kepentingane kanggo sekolah utawa kerja, dokumene ya kudu lengkap. Yen saka Korea, sing butuh dicek ya barang-barang sing digawa amarga kaitane karo pajak barang, apa maneh sing digawa barang kaya buah lan sayur.


Salah siji hobi sing lagi usum banget ndek kalangan arek enom iku dance cover. Dance cover iki mulai rame semenjak kpop mulai populer. Dan kpop iku identik ambek tariane sing dinamis, makane akeh banget arek enom sing sinau tariane dan iku jenenge dance cover. Dadakno, hobi sing siji iki cocok banget gawe pengganti olahraga. Dance cover iki melbu nang jenis senam aerobik, dadi awakmu isok nari dan tetep isok sehat. Opo maneh lagu-lagu sing dinggo kan pasti lagu sing disenengi, dadi olahraga sing iki gak bakal mboseni. Justru tambah sering dance cover, tambah bahagia. Dadi gawe awakmu sing sek ngiro kabeh olehraga iku mboseni dan megelno, awakmu isok nyoba dance cover, salah siji olahraga sing super menyenangkan.


Bagi wong sing doyanane ngemil kue, saiki lagi masyhur sing jenenge kue mille crepes. Milles crepes iki asline teko Prancis. Nang Indonesia akeh arek nom-noman sing podo seneng mangan jajanan iki. Ciri khase jajanan iki digawe teko jladrenan kulit dadar sing ditumpuk lapis-lapis dikeletno karo krim. Rasane ono reno-reno, mulai teko red velvet mille crepes, greentea mille crepes, tiramisu mille crepes, sampek mille crepes krim duren. Nek awakmu kabeh kepengen njanjal panganan Prancis iki iso moro nang Dapoer Barru. Sak irise panganan iki regone murah, mek 15 ewu. Dapoer Barru iso mbok temokno nang daerah Mojolaban, Sukoharjo, Solo, Jawa Tengah. Awakmu iso moro langsung nang restone utowo mesen liwat instagrame sing jenenge @dapoerbarru.


Cas HP iki kalebu salah siji barang elektronik sing akeh gunane senajan bentuke cilik. Cas HP iki dadi barang sing ora oleh ketinggalan amarga iki penting kanggo kelangsungan urip menungsa jaman saiki sing ora bisa urip tanpa HP sing dadi alat komunikasi wajib. Kamangka, cas HP iki dadi salah siji barang sing kudu dijaga amarga sering rusak. Cara njagane yaiku kabel Cas ora oleh nekuk lan kena gaman sing landhep ben ora kebuka serat kabele. Banjur pucuke kabel iki uga ora oleh diongkek ben ora gampang putul. Cas HP iki ora oleh dideleh sembarangan amarga bisa marai konslet ning bagian adapter, lan sing pungkasan, cas HP uga kudu mesti dipasangake karo tipe HP sing padha.


Gresik iku nduwe macem-macem panganan khas sing mek isok ditemoni nang kota iki tok, salah sijine sego roomo. Sesuai jenenge, sego roomo asale teko daerah Roomo, kecamatan Manyar, kabupaten Gresik. Sego roomo iki biasane dipangan nganggo sego utowo lontong. Mbari ngono nang nduwure dikeki sayur kuncuk sing wes direbus karo krupuk sing wes diremukno. Terus disiram nganggo bumbu sing bentukane koyok bubur saking kentele. Bumbune terbuat teko urang, tepung, lombok gede, lengkuas, kunyit, ambek bawang putih. Makane pas dipangan onok rasa ambek aroma urang e. Terakhir ditaburi koya ambek sambel nek awakmu seneng pedes. Koyane iki bedo ambek koya biasane. Koyane sego roomo iki digawe teko klopo sing disangrai, makane rasane luwe gurih.


Alat musik tradisional nang indonesia iku akehe megilan salah sijine sing jenege Kendhang sing terkenal nang pulau jawa ambek sekitare. Tapi saiki akeh bocah-bocah enom sing ancene calon pewaris budaya ora ngerti carane maenno akhire alat musik sing dadi warisan budaya tambah suwe mulaiilang. Padal pemerintah Liwat menteri pendidikan ambek kebudayaan asline wes nganjurno kabeh daerah iku kudu ngelestarikno kebudayaan sing ono nang negeri iki. Tapi kenyataane ora iso koyok sing dikarepnosoale dinas sing naungi tanggung jawab iku kurang temenan oleh garab. Akhire saiki alat-alat musik tradisional arang dipetuki nek gak ancene mesen utowo gawe dewe soale wes ora ono sing adol utowo arang sing gelem gawe.


Rong ulan wingi koncoku tuku raket nang salah sijine tokoh olah raga sing ono nag pinggire PTN sing wes terkenal nang kota iku. Deke milih raket sing lumayan apik soale ancene butuh ambek ben ora tuka-tuku terus. Lah nang kunu iku akeh pilihan rakete deke sampek bingung enake milih sing endi. Terus akhire deke mileh sing ancene pas ambek duweite ae. Soale nag larang-larang ora duwe duwek. Mari ngunu pas didelok, raket iku maeng apik garapane, terus cet-cetane yo apik ora mok sokor ngecat koyok wong piggiran. Terus oleh kok barang masio koke rodok murahan tapi sing penting kenek digawe ambek sing rodok apik iku rakete.


Perkembangan teknologi saiki ancenen megilan. Terus montor barang saiki yo wes akeh sing ora gawe bensin, tapi gawe listrik. Yo ancene keuntungane gawe montor listrik iku akeh timbang gawe bensin soale luweh irit nang duwek ambek ora brebeki kuping. Mari ngunu nang montor listrik yo ora angel ramutane. Jarene situs Hyundai, montor listrik iku manfaate akeh kanggo lingkungan ambek sing duwe salah sijine yoiku iso ngurangi ketergantungan nang bahan bakar fosil sing iso marakno pencemaran udara ambek saiki wes kate entek. Mari ngunu biaya yo murah dadi iso nyimpen ambek nabung kanggo kebutuhan liyane. Mangkane saiki akeh wong sing wes duwe montor listrik iki maeng.


Dino iki aku melbu kuliah koyok biasane. Buru ae tutuk kelas, aku entok kabar nek kelase diganti jam. Berhubung aku males balik Kos maneh, akhire aku tetep nang kelas ae soale kuliah berikute yo nang kelas iki maneh. Aku ngobrol-ngobrol ambek koncoku sing sek onok nang kelas iku. Moro-moro onok koncoku liyane sing melbu. Aku ngomong nek kelase ganti jam, dan de’e mek iyo iyo ae terus tetep melbu kelas. Mbari ngono de’e lunggo nang jejerku dan ngetokno box teko ransele terus dideleh nang tengah-tengah. Moco tulisan ‘Mubarok’, kabeh koncoku langsung rebutan jenang sing onok nang njero box iku, termasuk aku. Jenang khas teko Kudus iki rasane wes legendaris pol, dan akeh uwong sing seneng ambek rasane. Jarene mumpung mbari moleh kampung, de’e iseng ngoleni arek-arek kelas, dan untung payu sampe entek resik.


Jeruk nipis iku salah siji jenis jerus sing paling akeh ditemoni nang sekitare awak dewe. Werno kulite ijo, bentuke bunder cilik, dan rasane uasem pol. Buah sing siji iki isok diolah dadi macem-macem. Mulai teko campuran bumbu masakan, dadi minuman, sampe dadi obat. Nek wong jaman mbiyen, senengane nyampur kecap karo jeruk nipis sing jarene isok ngatasi batuk. Terus jeruk nipis yo sering dadi campuran bumbu masak, biasane dingo gawe pengganti cuka soale rasane sing asem. Jeruk nipis yo sering banget diolah dadi minuman sing nyegerno pol. Sing terakhir, jeruk nipis isok digawe ngilangno ambu amis iwak laut sakdurunge dimasak.


Coba gatekno deh, ben uwong sing nduwe awak obesitas iku gak tau ngelakoni jogging nek pas olahraga. Roto-roto mereka iku pasti ngelakoni senam aerobik nang Gym. Eroh gak opo’o uwong obsitas iku gak tau jogging? Soale mereka iku luwe rentan cedera nek ngelakoni jogging. Mergo awake iku kegeden, otomatis beban nang sikile wong iku mau bakal luwe gede gawe nopang awake iku mau. Nek bobote 100 kg, pas mlayu iku sikile isok numpu beban sampe ping lorone. Makane gawe awakmu kabeh sing nduwe bobot berlebih bahkan sampe obesitas, ojok atek ngelakoni jogging ben awakmu gak ngalami cedera pergelangan sikil. Mending konsultasikno disik ambek ahline, olahraga opo sing cocok gawe awakmu.


Ana crita ing Alquran sing bisa dadi pelajaran kanggo manungsa yaiku kisah Nabi Yunus. Diceitakake Nabi Yunus wis nyerah lan putus asa karo ummate soale ora gelem nurut karo Nabi Yunus kanggo nyembah Allah. Akhire Nabi Yunus nyengkreh lan berlayar. Allah nguji Nabi Yunus karo nekakna badai. Awak kapal padha sepakat kudu ana wong sing dibuwak ning laut. Akhire dianakake undian jeneng lan ping telu ngundu jeneng sing metu tetep jenenge Nabi Yunus. Akhire Nabi Yunus terjun ning laut lan dipangan paus. Ning njero wetenge paus, Nabi Yunus akhire sadar yen dheweke salah lan njaluk sepura tenanan ning Gusti Allah. Kisah iki bisa kita tiru supaya nalika ngadepi musibah utawa masalah ing donya ora oleh putus asa. Ayo padha percaya karo pitulunge Gusti Allah.


Sopo sing ngomong yen awak dhewe pengen awak sing sehat awak dhewe kudu tuku alat olahraga sing larang. Awak dhewe ora butuh alat olahraga sing larang, malah awak dhewe iso dadi sehat tanpa ngetoke duwit blas. Yen ora nganggo alat, awak dhewe iso nganggo bobot awak kanggo olahraga. Olahraga jenis iki malah ora ribet. Awak dhewe iso ngelakoke kui neng endi wae lan kapan wae. Olahraga sing ngaggo bobot awak kui koyo plank, sit up, push up, lan sak jenise. Pancen iki efeke ora semaksimal yen awak dhewe nganggo alat, nanging iki isih luwih apik timabange awak dhewe dadi ora tau gerak blas.


Pull up bar iku alat fitness sing nduwe kegunaan utama gawe latihan pull up dan isok dilakoni nang omah. Biasane pull up bar iki bahane teko wesi utowo baja terus dipasang nang bingkai pintu kayu ukuran 62 sampe 85 cm. Gawe pemula sing pingin nyoba nganggo pull up bar, tutono cara iki. Siji, pastikno lengenmu iku cukup kuat. Loro, pemanasan disik. Telu. cekelono bar e pull up dengan posisi telapak tangan madep ngarep. Papat, dariken awakmu menduwur sampe posisi dagu onok nang duwure bar. Paling awakmu bakal keroso tegang banget, tapi tetep tarik menduwur nganggo bantuan otot geger karo bisep. Limo, duno awakmu sampe posisi tangan terentang penuh. Balenono terus sampe tuwuk.


Joe Rogen tau ngekei saran sing kontroversial kanggo cabang  olahraga MMA utowo bela diri campuran. Dheweke duwe pendapat yen kudu pertandingan neng oktagon kui ora perlu nganggo sarung tinju. Yen krungu sekilas, pernyataane iki koyo ora masuk, nanging dheweke duwe alasen sing iso dilogika. Dheweke ngeroso yen nganggo sarung tinju kui petarung neng kono iso sak senenge mukul neng bagian sirah. Mergo diroso aman, wong iso molo neng rai mungsuhe berkali-kali. Padahal, senadyan wis nganggo sarung tinju, wong kui bakal tetep bonyok. Dadine, dheweke duwe pendapat ngono. Petarunge ora perlu nganggo sarung nanging ngangtemi bagian rai kui diwatesi. Alasan liyone, ben pertandingan kui cepet rampung. Menurut dheweke, semakin suwe petarung ono neng oktagen, dheweke bakal nrimo luwih akeh cidra lan bekas memar.


Rong ulan wingi pas aku dolan nang Malang, aku mampir nang salah sijine panggonan wisata sing terkenal nag media sosial yaiku Desa Jodipan. Kampung iki asline yo biasa wae nag menurutku cumak sing garai unik yaiku warna-warni ne sing mencolok mangkane dadi terkenal. Terus kampung iki yo wes tau mlebu film nag TV barang sing dibintangi ambek Bayu Skak, terus judul filme "Yo Wes Ben". Kampung iki yo terkenal ambek aran kampung pelangi soale warnai bangunan sing pernak-pernik. Terus nang pengen dolan mrene yo gampang soale ora ado ambek alun-alun kota malang terus akses kendaraane yo gampang akeh angkot sing lewat kono.


Robot yaiku alat sing teko elektronik sing dilakokno kanggo ngalakoni penggawean, mboh iki kanggo seneng-seneng utowo ngewangi menungso nyambut gawe. Nah saiki robot iku macem-macem bentuke, ono sing koyok menungso ono sing rupo koyok traktor ambek sing koyok montor. Nah wingi pas aku mlaku-mlaku nang salah sijine mol kota Phalawan iki ono salah sijine tok sing gunakno robot nag jipik-jipik barang. Robate iku bentuke koyo troli ngunu ambek ono tangane loro. Nah tangane maeng iku sing di gawe jipik-jipik barang, terus sing ono koyok bake maeng iku di gawe ngadahi barang sing wes dijipik. Mari ngunu glindinge iku sing digawe koyok siki sing mlaku.


Awale aku ora seneng mangan terong kecuali terong sing digoreng tepung. Aku ora seneng terong mergo teksture sing lembek banget senadyan nek didelok ketok atos. Aku lagi wingi-wingi iki dadi seneng terong mergo mangan semur terong gaweanku. Jebul, terong kui ora sekadar enak tapi ono manfaate. Terong kui iso ngebantu ngedalike gula darah. Amargoduwe akeh serat lan rendah korbohidrat larut, sayuran sing werno ungu kui iso ngatur kadar gula darah lan penyerapan gulo neng jero awak. Sayuran iki uga iso ngewangi usaha kanggo mudunke bobot awak. Terong kui duwe kalori sing rendah lan duwe kandungan banyu sing duwur dadi cocok kanggo menu diet.


Nalika sampeyan rawuh wonten Medan, Sumatra Utara, ampun kesupen nyicipi daharan ingkang asmanipun Bihun Bebek Kumango. Warung dahar bihun bebek menika sampun langkung saking 50 taun sadeyan bihun bebek. Kuah bihun didamel saking kaldu tosan bebek kaliyan ayam ingkang dicampur. Bihun bebek kasebat dicaosi asma Kumango amargi panggenanipun wonten margi Kumango nomer 15.  Jam bikak warung bihun bebek Kumango inggih punika saking jam 7 enjang ngantos 12 siang. Sanesipun bihun bebek, warung punika uga nyade bihun ayam. Satunggal porsi bihun wonten isian daging bebek utawi ayam, loncang, sledri, kaliyan sawi ijem. Raosipun bihun gurih lan lembut. Sambel lan acar lombok disedhiyakaken wonten meja nambah sedepe bihun.


Unjukan tradisional Indonesia kathah jinisipun. Saben daerah gadhah racikan unjukan ingkang benten. Mangsa rendheng kados sakmenika pas menawi kita damel unjukan ingkang anget. Bandrek saged dados salah satunggaling unjukan kangge damel badan kraos anget. Bahan ingkang dibetahaken kangge damel bandrek inggih punika toya, jahe, gendhis abrit, gendhis pasir, kayu manis, cengkeh, godhong pandan, kaliyan uyah sakedhik. Bakar jahe ngantos werninipun semu soklat. Menawi sampun kados mekaten, geprek terus kupas jahe menika. Godhog toya ingkang wonten panci. Tambahkaken cengkeh, kayu manis, gendhis abrit ingkang sampun diiris, gendhis pasir, kaliyan godhong pandan. Masak racikan menika ngantos umep kangge api alit. Saring, terus tambahaken uyah sakedhik mawon.


Sing garai gaya uripe wong deso saiki ora karoan yo polahe wes ono campuran ambek tabrakan gayae wong kota sing mlebu nang deso, contohne wong sing nang deso lungo nang kota akhire gaya uripe ketularan wong kota terus pas muleh mesti gayae iku nulari wong-wong sing parek ambek wong sing lungo iku maeng, terus perkoro iku wes ora dadi perkoro sing arang maneh tapi iku wes gelek kedaden nang endi-endi mergone roto-roto wong deso iku pengen budal nang kota kanggo ngadu nasib ben iso noto ekonomine sing nang deso. Masio taruhane wong sing urip nang kota iku gedene megilan, nag ora sukses yo bakal loro, perkoro iku wes umum nang endi-endi.


Pas aku lagi dolan neng panggone budheku, aku delok bocah-bocah dolanan bal neng ngarep omah. Delok kui aku mesam-mesam dhewe. Ora keroso aku iki wis gedhe. Soale biyen, aku lan konco-koncoku sing dolan neng kono. Aku karo 5 koncoku liyane kerep dolanan bal sak ben dino Sebtu sore. Pas kui, sekolah preine mung minggu tok. Dadi awak dhewe lagi sempet ketemu yo pas dino Sebtu kui. Awak dhewe main biasane mulai seko ngashar tekan arep maghrib. Disik awak dhewe ora mung dolan dhewe tok, awak dhewe tekan nantang cah-cah kampung neng buri. Awak dhewe sak jane biasa wae sih kemampuan bal-balane, ning seneng wae awak dhewe iso tanding karo cah-cah sing liya.


Manfaat sing paling penting seko olahraga menurutku latian napas. Napas kui iso dilatih nganggo cara awak dhewe renang. Pas awak dhewe renang kui, awak dhewe otomatis latian napas. Gelem ora gelem awak dhewe kudu ngatur napas kapan kudu dibuang, kapan ditahan, lan kapan ditarike. Yen renang kui dianggep keangelan, awak dhewe iso latian napas liwat olahraga mlaku. Carane kui tentuke kecepatan sing nyaman kanggo awak dhewe, ora sing terlalu cepat nanging ora oleh uga kealonen. Terus, awak dhewe iso atur napas sesuai kecepatan mlakune awak dhewe. Mungkin, pas awal-awal pola napas awak dhewe ora teratur. Kui ora masalah. Yen wis ngeroso polane rusak, awak dhewe benake meneh. Awak dhewe bola-baleni proses iki kanthi awak dhewe ora kudu mikir pas arep ngatur pola napase.


Critone liyane sing tak iling seko kitab sucine wong muslim kui critone Nabi Ibrahim.  Sing tak iling seko Nabi Ibrahim kui sing pertama, dhewe nabi sing duwe pitakonan sopo sebenere Tuhan kui. Dheweke merenung mungkin wae tuhan kui srengenge sing menyinari pas awan, nanging pas bengi srengenge kui ilang. Pas bengi kui delok wulan. Mungkin tuhane dhewe kui wulan, nanging pas awan wulan kui ora ono. Tekan Nabi Ibrahim sadar yen tuhan kui kudune ono setiap saat. Tuhan kui sing duwe kabeh neng donyo kui, termasuk srengnge lan wulan kui. Akhire, medun wahyu seko Allah sing ngandani yen Allah kui Tuhan kanggo Nabi Ibrahim lan kabeh menungso.


Sopo wae isok dadi food vlogger, termasuk awak dewe. Tujuane dadi food vlogger iku gawe nyicipi panganan teko siji restoran dan engkok bakal dikomentari apik eleke. Nek panganane enak, bakal dipromosikno cek akeh uwong gelem marani restoran iku. Biasane ulasan iku ketok meyakinkan nek foto panganane iku menarik. Onok beberapa hal sing kudu digatekno pas ngefoto panganan cek isok menarik. Pertama, pencahayaan iku penting cek bentuk sampe wernone panganan iku ketok kabeh nang kamera. Dadi nggolek o sudut sing pencahayaane apik. Kedua, angle kamera yo nentukno banget. Isok teko duwur, samping, sejajar, utowo teko ngisor. Bedo jenis panganan, bedo sisan cara motone.


Kanca-kanca apa tau weruh jejogedan kang medeni ananging wangune kelewat? Nah, ing Jawa Timur kususe ing Ponorogo ana jejogedan kang medeni nanging yen wong nonton isa gumun banget. Reog Ponorogo, jejogedan kang ngginakake barongan gedhe kang awujud sirah macan lan diubengi wulu merak. Ora mung kuwi, ana penari wadon, ana penari kang ngenggo jaranan, lan uga ana penari kang ngenggo topeng. Nonton Reog padha wae kaya nonton tari kolosal gedhe amarga saking akehe wong sing njoget lan ngiringi. Tarian kang memper kaya tari barong Bali iki wajib didelok hukume paling ora pisan, ing wanci gesang. Kena ngapa? Amarga jejogedan iki pancen apik tur nggumunake. Ayo kanca, yen ana Reog gek ndang dho didelok.


Tampah utawa tempeh kuwi salah sawijining alat masak sing digawe saka anyaman pring lan akeh manfaate, salah sijine kanggo ngresiki beras utawa kegiyatane diarani "nampi". Tampah iki macem-macem ukurane lan bisa ditemokake ning ndi wae. Cara nampi beras yaiku beras sing wis resik saka kulit gabah diayak kanthi bisa dipisahake gabah sing sisa ning beras. Bar kuwi, kulit ari lan gabah kuwi bakal kepisah lan ceblok ning isor. Tampah iki uga bisa dimanfaatke kanggo wadah bahan panganan, pakan kewan, sayuran, lan liyan-liyane. Yen arep dinggo gawe wadah, uga bisa dilemeki godhong gedhang ben resik. Tampah sing wis dilemeki iki bisa dadi wadah macem-macem panganan kaya sega tumpeng lan jajanan pasar.


Greysia Polii wis dadi atlet sing sukses lan dadi senior sing paling dihormati karo para junior ning Pelatnas. Karir bulu tangkise saya suwe uga saya apik lan terakhir bisa menangke olimpiade bareng Apriani Rahayu. Greysia iki wis main bulu tangkis wiwit umur 5 taun lan mesti ana munggah mudhune. Cara sing dilakoni Greysia Polii iki yaiku tangi isuk, pemanasan banjur latian bulu tangkis sak durunge budhal sekolah. Sing paling penting yaiku kudu konsisten lan ora oleh males-malesan. Banjur Greysia iki uga nggatekake babagan gizi amarga gizi kuwi penting kanggo kelangsungan lan ketahanan fisik ben ora gampang lara lan ben awake tetep kejaga senajan melu latian abot.


Perkara oleh-oleh iki dadi babagan sing penting kanggo nambah jumlah wisatawan ning sawijining panggon. Kadang oleh-oleh iki bisa digawe saka dukungan UMKM lan pemerintah. Nanging kadang uga promosine kurang amarga kemasane sing kurang menarik utawa kurang dana lan dukungan saka pengembang. Salah siji kasuse yaiku oleh-oleh saka wisata makam Bung Karno ning Blitar. Ning sekitar objek wisata iki akeh wong kang dodol oleh-oleh, nanging kualitas oleh-olehe iki kurang apik kaya kaos sing bahane panas, dolanan sing gampang rusak, utawa panganan sing enak nanging kurang promosi. Kamangka kuwi, generasi enom iki kudu obah ngeweneni pelatihan kaya pemasaran lan desain ben luwih berkembang.


Tarian mayang madu iku yo asline teko daerah lamongan tepake nag daerah Drajat. Tarian iki asline ngisahno nyiar agama islam sing ono nang daerah iku. Syiar agama islam nag kono iku disebarno karo Sunan Drajat sing termasuk wali songo. Tapi tarian iku saiki wes arang sing ngerti soale ancene meh ora tau ditampilno kanggo ngenalno nang generasi enom ben podo ngerti. Jane pengelola kono iku kudu meloki anjurane pemerintah pusat sing kudu ngelestarikno kesenian utowo tarian daerah sing dadi ciri khas utowo budaya daerah lamongan. Tapi kenyataane kebudayaan iku tambah meh ilang soale pemerintah kurang kreative nangani masalah iki. Akhire generasi enom sing saiku ora podo ngerti kebudayaan opo wae sing ono nang daerah iki.


Adhiku lagi demen banget artis Korea arane Sunghoon. Sunghoon iki salah siji anggota grup nyanyi saka Korea jenenge Enhypen. Sak liyane nyanyi lan nari, jebul Sunghoon iki salah siji artis sing dasare saka atlet ski es. Sunghoon iki tau dadi atlet nasional lan lomba kanthi ngewakili Korea ning olimpiade manca negara. Nanging, Sunghoon iki ngerasa yen dunia atlet kuwi monoton. Sunghoon mutusake dadi penyanyi. Pertimbangane saka karir atlet ning Korea iki sepira njanjekake banget kaya dadi artis utawa penyanyi. Komite olahraga ora ndukung. Kamangka perjuangan marang perjuangan mimpine lan kebiasaan Sunghoon sing disiplin kuwi, adhiku dadi seneng banget karo Sunghoon.


Gawe awakmu para bagpacker sing butuh penginapan murah, gak usah repot nggolek maneh. Saiki onok sing jenenge hotel kapsul. Hotel kapsul wes akeh banget jenise nang pusat perkotaan. Bentuk hotel kapsul iku temenan koyok kapsul ngono, cilik dan roto-roto mek isok diisi wong siji sak ruangan. Ruangane ancen cilik, tapi fasilitase lumayan lengkap kok. Mulai teko AC, TV, colokan USB gawe ngecas HP, sampe handuk dan gratis banyu putih. Jedhinge onok nang njobo dan wes dipisah antara jedhig lanang ambek jedhing wedok. Mbasio ngono, jedhinge lumayan resik kok untuk ukuran jedhing umum. Wes ngono regane murah, mulai teko 60 ewu ae rek. Nek bingung nggolek penginapan, solusine hotel kapsul.


Kegiatan preian ambek konco utow kelarga iku pentinge pol soale iso bangun kebahagian sing ora ketok ambek kenilai. Polahe perkaro sepele maeng iso bangun roso sing bakal tetep ono sak lawase masio wes ora kepetok maneh. Nag jarene bocah enom, masio wes ora petok tapi tau preian bareng terus dolan bareng ambek dadi bolo, bakal ora ngiro kelalen masio wes ora bakal kepetok maneh. Preian ambek keluarga utowo  konco iku macem-macem ono sing ngarani dolan sing adoh nang panggonan sing enak terus mangan bareng ambek cangkrukan bareng, terus cerito-cerito bareng ambek keluh kesah polahe urip barang yo ono sing model koyok ngunuku iku. Tapi preian bareng iku ancene nyenengno soale iso bangun roso sanbung nang ati dadi wak dewek koyok ora urip ijen. Mangkane budalo preian bareng ambek keluarga utowo koncomu ben awakmu ngerasakno urip.


Onok akeh pol jenis usaha sing isok dibuka nang omah iku. Tapi didelok maneh, usaha opo sing bakal cocok nek buka e nang omah dewe. Nek misal awakmu urip nang tengah perkotaan gede sing ruame, awakmu isok nyoba buka jasa laundry. Masyarakat sing urip nang perkotaan gede iku biasane prioritas uripe mek digawe kerjo nang Kantor. Nek gawe ngurusi keperluan liyane, mereka iki pasti bakal nyewo jasa sing berkaitan. Salah sijine iku mereka nang panggon jasa laundry gawe ngumbah klambine soale gak nduwe wektu gawe ngumbah dewe. Nek wes ngono, buka jasa laundry iku jelas akeh pol untunge gawe awakmu, dan isok nguntungno pelanggane sisan.


Tabungan pendidikan kui mirip-mirip koyo tabungan kanggo kahanan darurat. Podo-podo ketok ora penting lan iso ditunda, nanging sebenere ora ngono. Rong jenis tabungan kui kudu dicepake sak durunge bener-bener dibutuhke. Ono beberapa hal sing iso awak dhewe lakoke kanggo nabung kanggo pendidikan anake dhewe. Sing kesiji, awak dhewe iso kiro-kiro anak kui arep di sekolahke neng endi. Sekolah negeri lan sekolah swasta kui bedo regone, lan yen arep sekolah neng luar negeri biayane uga kudu ditambah. Sing keloro, awak dhewe uga kudu ngitung penguluaran liyane sing menunjang pendidikan anak, koyo les misale. Sing ketelu, awak dhewe iso ngereng-reng piro biaya sing dibutuhku supoyo iso ngelakoke kui kabeh.


Tokoh-tokoh keagamaan iku pirang-pirang nang negoro iki soale negoro iki duwe agama sak pirang-pirang utowo ora mok siji agama sing diakui. Lah Tokoh agama iku saiki akeh sing butuhno soale akeh wong butuh. Tapi kadang akeh wong sing salah pilih tokoh agama akhire kesasar. Jarene koncoku sing saiki ngulang nang salah sijine nang kampus islam nag pasuruan, Toko agama iki kudu duwe sanat sing ilmune temenan sing sumbere teko kitab suci. Ora kok angger ngerti agama terus pinter iso dianggep tokoh agama. Jaman saiki akeh wong sing ngaku pinter agama terus langsung dianggep tokoh agama tanpo ngerti wong iku ngerti agamane sampek endi.


Sego goreng kui manganan sing paling gampang digawe. Ora mesti koki, kabeh wong iso gawe masakan iki. Saking akehe sing iso masak, kabeh daerah ning donyo iki duwe gayane dewe-dewe. Ono sing roso Jowo banget dadi cita rasane legi, ono sing akeh rempahe koyo masakan India, ono sing rasane koyo panganan Cino. Aku dhewe luwih seneng sego goreng gaya masakan Cino. Bahan sing ora ono neng sego goreng liyone kui, saos tiram, minyak wijen, lan kecap iwak. Bahan-bahan mau nambah rasa gurih sing biasane ono restoran cino. Telung bahan iki arang dienggo karo bakul-bakul kaki lima sing dodol neng cerak omahmu, terutama sing tinggal neng daerah Jowo.


Sak durunge awak dhewe ngelakoke aktivitas fisik kui luwih apik yen pemanasan disik. Sak durunge, tari tarian aceh uga ora terkecuali. Intine, pemanasan kui poso. Awak dhewe kudu ngerenggang otot sekok leher, tanagan, tekan sikil. Peregangan kui uga kudu dirasake supoyo awak dhewe ngerti wates kelenturan seko otote awak dhewe. Kabeh bagian kui dienggo neng tarian lingguh asal Aceh, koyo saman lan ratoeh jaroe. Nanging sing paling penting kui, otot tangan. Mergo jogede kui linggu,   akeh gerakan sing ngandele gerakan tangan. Nanging sing kerep dilalike kui, pemasan kanggo pergelangan tangan. Neng tarian iki pergelangan tangan bakal akeh gerakan sing mubeng-mubeng.


Madosi hotel ingkang wonten bonbinipun? Wonten Bali wonten hotel ingkang ngusung konsep kados taman safari, inggih menika Mara River Safari Lodge. Menawi nginep wonten mriku, sampeyan bakal ngraosaken suasana wonten tengah alas. Saben kamar wonten Mara River Safari Lodge gadhah cendhela ingkang ngarah wonten taman. Taman menika isinipun badak pethak, zebra lan kidang ingkang saged dipirsani  saking cerak. Hotel menika nyedhiakaken telung puluh wolu kamar. Dados, boten sah sumelang plesir bareng kulawarga wonten Mara River Safari Lodge. Sanesipun mirsani kewan, wonten ugi tontonan sanes ingkang disedhiyakaken, kados tontonan edukasi lan tontonan kabudayan. Menawi bosen nonton, wonten panggonan kangge dolanan toya.


Aku tau nginep neng salah siji deso neng Boyolali. Pas kui lagi ono Festival Tungguk Tembakau neng kono. Kanggo wong-wong sing gelem melu acara neng kono, awak dhewe dioleh turu neng omah warga. Senadyan, omahe sederna, aku seneng tinggal neng kono. Wong sing duwe omah sing tak inepi kui apikan. Sak ben isuk, aku disuguhi teh karo rebusan telo. Bapake sing duwe omah kui uga seneng ngobrol. Aku seneng ngerungoke bapake ngomong perkoro opo wae, babagan gaweane sebagai petani, keluargane, lam mimpi-mimpine. Sing marake aku betah ora mung festivale sing menarik, nanging wong-wong sing ono neng kono uga podo ramah.


Tolak peluru iku salah siji olahraga sing tujuane gawe nguncalno bal sing terbuat teko logam sampe uadoh. Tolak peluru iki melbune nang cabang olahraga atletik lempar. Tolak peluru iki nduwe pirang manfaat gawe awak. Siji, ningkatno kekuatan otot lengen. Loro, ngelatih keseimbangan awak. Telu, mbangun massa otot. Terakhir, ngeduno stres. Cara dolen tolak peluru iku siji, posisi awak kudu tegak disik. Loro, dekek bal peluru ndek pangkal gulu nganggo siji tangan sing paling dominan. Telu, posisikno awak rodok miring nang arah titik tolakan, terus condongno awak nang samping tengen ngisor, barengan ambek posisi lutut tengen rodok ditekuk. Papat, nek wes bersiap nguncal peluru, geser sikil tengen nang posisi pijakan sikil kiwo, terus sikil kiwo geser mengarep. Terakhir, mbari posisi wes siap, puter awakmu madep titik tolakan terus uncalen peluru sekuat tenaga.


Semenjak onok pandemi, tak gatekno kabeh ibu-ibu iku mulai rajin gawe berkebun, termasuk mamaku sisan. Nek ibu-ibu iku biasane nanemi tanduran hias, nek mama iku nanduri sayur. Pas awal-awal, mama rajin pol gawe ngeramut tanduran iku kabeh. Nek saiki seh sek tetep rajin, cuma gak serajin pas mben. Sing lucu iku, mamaku seneng nandur, tapi jijik ambek benalu utowo kewan liyane sing nemplek nang tanduran iku mau. Pokoke ben onok benalu nang sekitar tanduran, mama pasti nyeluk aku gawe njupuki benalu iku mau. Mulai teko benalu, rumput liar, jamur, cacing, ulet, kabeh aku sing ngeresikno. Ancene ndagel kok mamaku iki.


Elizh saben dina tuku kripik tempe. Cemilan khas Malang iki pancen dadi cemilan sing misuwur banget kususe ana ing Jawa Timur.  Keripik tempe sing dituku Elizh bakalan langsung dipangan ana ing omah. Elizh seneng keripik tempe sing rasa original lan pedes. Biyasane, Elizh tuku keripik tempe ana ing pasar utawa toko gegawan khas Jawa Timur. Regane keripik tempe ya ora larang banget. Sak bungkuse bisa mung 15 ewu. Ana ing toko gegawan, Elizh biyasane mborong keripik tempe nganti 10 bungkus kanggo dipangan bareng-bareng ning omah. Lek wis mari mangan keripik tempe, Elizh biyasane bakalan ngombe banyu putih sing akeh supaya ora seret.


Sak yogyane, awak dhewe kudu ngajari anak-anake dhewe numpak kendaraan umum. Kui akeh manfaate. Kanggo dheweke dhewe, anak dadi iso luwih mandiri. Dheweke ora butuh wong liyo kanggo ngeterke yen arep neng endi-endi. Yen dheweke wis terbiasa numpak kendaraan umum, kondisi lingkungane dhewe uga iso luwih apik. Mungkin wae, pas jamane anake wis gedhe ora semacet koyo saiki. Lingukangan alame dhewe uga iso selamet. Mergo wis ora akeh wong-wong sing nganggo kendaraan pribadi meneh. Senadyan, rong manfaat kui durung iso dirasake dampake kanthi cepet. Nanging, awak dhewe tetep kudu jajal ngajari anak supoyo gelem numpak kendaraan umum. Saiki awak dhewe ora perlu kawatir, mergo kahanan neng kendaraan umum saiki wis luwih aman.


Kabeh wong nang Indonesia mesti ngerti sing jenege Suku Madura. Suku iki duwe senjata dratisional sing jenenge Clurit. Lah senjata iki yo wes terkenal nang end-endi. Lah Celurit iku opo? iku termasuk salah sijine senjata tradisionale wong Madura sing teko wesi ambek danganane sing teko kayu. Terus clurit iku yo duwe slodong sing teko kulit sapi. Clurit iku ora mok angger ngunuku tok tapi yo duwe macem-macem bentuk kare kebutuhan wong kono. Tapi sing paling disenengi wong Madura yaiku sing jenenge Celurit Takabuan. Celurit iki asline teko Madura kulon. Landepe celurit iki wes ora kenek digawe dolanan soale digawe teko baja ambek wesi sing kualitasi apike megilan.


Ngomongke bab nyamikan, wis mesthi meh kabeh wong seneng nyamikan sing simpel, praktis, tur rasane enak. Cireng utawa aci digoreng klebu salah siji nyamikan sing rada dakendhani. Udu merga rasane sing ora enak, nanging lenga kang kandhut ing sajerone panganan mau sing marai aku ora patio kerep mangan cireng. Wis bahan dhasare seka tepung, lan cara pengolahane digoreng, kuwi wae kudune bisa gawe wong mangerti yen nyamikan cireng dudu kalebu panganan sehat. Sakjane ora masalah seneng karo nyamikam cireng, nanging aja kerep-kerep anggone mangan, supaya lenga ing awak bisa tansah kajaga. Ayo padha pinter anggone milih nyamikan supaya awak tansah bregas waras.


Ning korea, akeh atlet sing metu saka bidang profesional kamangka urip dadi atlet ning Korea iki abot banget secara karir. Salah sijine yaiku Kim Yohan. Yohan iki atlet taekwondo enom peringkat siji ning umure. Yohan metu saka profesine amarga dikongkon milih salah siji yaiku taekwondo utawa dadi penyanyi. Nanging, Yohan ngerasa yen ora bisa lunga saka taekwondo iki, kamangka kuwi Yohan iki uga mbalik dadi pelatih taekwondo. Kasus Yohan iki dadi salah siji bukti yen atlet kuwi bisa dadi conto atlet kuwi ora bisa sembarangan metu lan ngabdi marang bidang liyane. Mesti ana naluri sing kudu melu diasah ben kemampuan kuwi ora ilang.


Perkemabangan barang elektronik ancene bantere pol koyok balapan, opo maneh nang gone laptop. Nang laptop saiki wes ora gawe HDD maneh tapi mulai ngaleh nggawe SSD sing oleh nyimpen ambek moco data bantere pol. Terus pabrik-pabrik laptop sing gede-gede yo ngunu wes nyaranno kon gawe SSD polahe kualitas bantere data maeng wes luweh banter timbang HDD. Saking apiki oleh moco data maeng sampek pabrik gede-gede ambek sing berkelas dadekno aturan nag laptop sing diproduksi maeng kudu gawe SSD. Mangkane wingi koncoku moro-moro ngejak aku golek SSD sing regane rodok mereng ben laptope iso banter soale gone deke ancene isek gawe HDD.


Pariwisata alam sing paling terkenal ning Jawa Timur salah sijine Ranu Kumbolo, ing komplek pendakian semeru. Pariwisata iki rame amarga akeh pendaki sing mampir ning panggon iki kanggo njupuk banyu saka tlogo sing resik. Nanging, ana aturan sing ora oleh dilanggar karo para pendaki, yaiku ora oleh mbuwang sampah lan cairan ning Ranu Kumbolo amarga Ranu Kumbolo iki sumber banyu kanggo sawah-sawah ning wilayah Semeru. Kaping pindho, amarga lingkungane isih asri lan akeh satwa sing manggoni, ora oleh nyekel utawa mancing ning Ranu Kumbolo amarga bisa ngerusak ekosisteme. Lan kaping telu, ora oleh nglangi amarga keamanane Ranu Kumbolo ora terjamin kaya pemandian umum.


Mahasiswa kuwi sering ngalami stres amarga beban kuliah sing ana lan uga bisa marai prestasi kuwi mudhun. Akehe beban mata kuliah lan uga kegiatan sing ngentekake wektu kuwi bisa marai mahasiswa ngerasa ora nyaman. Nanging mahasiswa iki bisa ngilangi stres saka melu kegiatan sing luwih bermanfaat kaya relawan lan uga organisasi seni sing ana ning jaba kampus. Oraganisasi lan relawan iki marai mahasiswa ketemu karo wong sing nduweni pemikiran sing padha kamangka bisa luwih bebas ngobrol lan ngetokake ekspresi sing manika werna. Mahasiswa iki uga bisa lunga nonton panggung kesenian lan uga nonton film ning festival ben bisa nyegerake mata lan pikiran.


Neng olahraga opo wae, salah siji sebab wong iso ciloko kui mergo ora fokus. Dheweke mikire sing liyo senadyan awake lagi tanding neng lapangan. Iso wae lawane kui sing teledor. Nanging, yen wong kui iso fokus lan ngebayangke pergerakan musuhe, dheweke bakal iso ngendari kacilakaan. Supoyo, wong iso fokus neng pertandingan ono beberapa perkoro sing kudu digateke. Sing kesiji, wong kui kudu mastike yen dheweke tanding neng kondisi sing siap. Sing kesiji, adoh-adoh sak durunge dino pertandingane, dheweke kudu wis akeh latian. Latian kui funsine ben awake atlet kui iso gerak otomatis lan fokuse iso kanggo gateke pergerakan lawan sing ora biasane. Sing keloro, dheweke ora ngeroso kekeselan lan ora lara utowo cidra opo-opo. Sing ketelu, dheweke kalem sak durunge pertandingan.


Tau mikir gak sih, opo’o wong sing diet iku seringe disarano mangan putihe ndhog? Dadakno putihe ndhog iku kalori ambek lemake jauh luwe sitik timbang ndhog utuhan utowo kuninge ndhog. Terus kandungan proteine yo lumayan duwur rek, dadi ancen cocok gawe wong sing pingin ngeduno berat badan. Lho opo hubungane? Dadi panganan sing tinggi protein iku isok marai weteng wareg luwe suwe, dadi gak marai gatel pengen nyemil ae. Terus putihe ndhog iku gampang banget digoleke, terus regone yo murah. Isok tuku nang pasar, sing mentahan 1 kg ne mek 15 ewuan. Dadi gak onok alesan nek panganan diet iku regane larang terus angel digoleke.


Biyen pas isek cilik gelek diwei cerito sak bendinone sing ono hubungane karo masalah agama, Salah sijine cerito iku nyeritakno ono salah sijine santri sing pintere megilan. pas iku santri maeng pengen ngamalno dalil sing diwacakno karo kiyaine sing intine "pengeran iku seneng karo wong sing sabar". Mari ngunu dalil iku diprektekno karo santri maeng pas deke ate kenek ukuman pas mlebu kelas kari 30 menit. Sak durunge diukum santri maeng langsung moco dalil iku maeng nag ngare ustad'e "Ustad, pengeran niku seneng kale tiang engkang sabar" mari moco dalil iku maeng, ustad'e langsung ngongkon lunggoh. Dlalah tibak'e dalil uku maeng mandi temenan. Mari ngunu dino esok maneh santri maeng telat maneh tapi langsung di disiki karo ustad'e " Le, pengeran iku seneng karo wong sing sabar, dadi sabaro nak kenek ukuman yo?". Bar ngunu bocah sak kelar langsung guyu kabeh.


Aku ket cilik wis ora seneng sayuran sing ambune ora enak. Sayuran sing tak maksud kui pete karo jengkol. Jarene wong-wong, jenkol kui enak. Sak tenane aku pengen jajal sayuran kui, nanging isih wedi nek ambu pipise melu ora enak. Yen pete, aku ora ono kepikiran kanggo jajal tekan saiki. Amargo pas cilik, aku kerep digarapi bapakku. Bapakku seneng banget karo pete. Mangan opo wae ora mantap nek ora ono pete jarene. Sing marake mangkel, bapakku kui godani aku karo adiku. Bar mangan pete, bapaku ngabapi. Mulute mambu banget. Aku wis rodo lali ambune koyo piye. Nanging sing tak iling, ambune marai aku lan adiku arep mukok.


Jaman saiki, hp iku akeh diduplikasi dan marakno akeh barang KW sing bertebaran ndek pasaran. Salah sijine iku hp iPhone KW. Sekilas pasti gak ketok bedane, tapi pas dinggo pasti keroso banget bedane. Onok cara gawe ndelok nek hp iPhone mu iku asli tak gak, yaiku ndelok onok ta gak nomor seri, IMEI/MEID, utowo ICCID e. Cara ngecek e iku pertama, buka ‘Pengaturan’ disik, terus buka bagian ‘Umum’, terus petek bagian ‘Mengenai’. Nang kono pasti langsung konangan nomor serine. Terus scroll mengisor gawe ndelok IMEI/MEID ambek ICCID ne. Koyok ngono mau carane ben eroh keaslian iPhone mu. Coba saiki cek en iPhone mu dewe dewe, asli ta gak.


Aku kebayang pas wis tuwo, aku kepengen tinggal neng deso. Koyoke ngenteke wektu tuwo neng deso kui luwih penak timbangane neng kota. Ora koyo neng daerah kota, deso kui ketoke luwih tenang. Awak dhewe ora mesthi ngerungoke swara klakson neng deso. Awak dhewe uga ora bakal ngerosoke macet meneh neng deso. Neng kono dalane lowong lan koyoke ora ono sing kesusu mergo arep telat mlebu kantor. Sakliyane dalane sing lowong. Aku uga kepengen ngerasake urip karo wong-wong neng deso. Wong sing uripe sederhana lan wong sing ora egois mentingke kepentingane dhewe. Neng kono opo-opo dilakoke bareng-bareng. Pas ono hajatan opo ono lelayu, kabeh wong neng kono podo rewang neng omahe wong sing lagi butuhke. Ketoke nyaman banget yen iso urip neng deso.


Mbak Rini iki paling seneng nek tak jak plesir nang Meduro. Nek nang Meduro Mbak Rini seneng numpak kapal feri trus balik'e senengane liwat Jembatan Suramadu. Nek budal nang Meduro numpak kapal, Mbak Rini ora rewel mergo akeh jajanan didol nang njero kapal. Mulai teko jajanan pasar, kopi, bakso yo ono. Nek Mbak Rini paling seneng tuku baksone mergo regane murah mok 10 ewu. Rasane yo enak pas nek dipangan ambek ngerasakno semilir angine selat Meduro. Nag pas tutuk teko Pelabuhan Kamal, Mbak Rini ora lali tuku panganan sing disenengi, yoiku siwil karo wedang kobu'. Siwil 5 ewu wes oleh akeh. Panganan teko pati karo tahu sing didang, diris -iris, trus disiram karo bumbu rujak petis Meduro. Rasane enak nageh'i soale mangan panganan sing onone mok nang Meduro iki. Mari nggunu diombeni wedang khobu', wedang teko rempah, degan, karo gulo jowo. Anget-anget enak, tapi sing disenengi ambek Mbak Rini sing adem dikek'i es, gulone sak itik ora patek legi.


Awak dhewe ora entuk meksake olahraga yen awak ngeroso wis ora kuat. Ora gampang nyerah kui pancen sifat sing kudu diduweni kabeh wong. Nanging, awak dhewe kudu gateke wates kemampuan awak. Awak dhewe kudu iling yen awak dhewe kui dudu atlet utowo pemain profesional. Dheweke kui wis latian terus sak panjang umure, yen dheweke meksake awake dhewe kui lumrah wae. Aku uga yakin yen dheweke kui isih ngerti wates. Yen awak dhewe mekso koyo ngongo, awak dhewe ora entuk opo-opo sing ono awak dhewe malah iso ciloko. Awak dhewe iso cidro otot utowo balunge patah. Mungkin uga, awak dhewe iso semaput. Sing paling parah, awak dhewe iso sedo mergo kekeselen kui.


Visi sing apik kui penting supoyo bisnis iso maju. Bisnis sing ora duwe visi ora bakal berkembang lan bakal mandeg neng posisi kui wae. Ora nutup kemungkinan yen ora duwe visi, bisnis bakal iso bangkrut. Gawe visi kui sebenere gampang-gampang angel. Supoyo iso gawe visi sing apik, ono beberapa hal sing kudu awak dhewe gateke. Sing keiji, visi kui kudu ditulis kanggo boso sing cetho. Boso sing dienggo kui ora entuk sing angel supoyo iso dingerteni kabeh pegawe. Sing keloro, visi kui kudu ngegambarke cita-citane awak dhewe sebagai wong sing duwe bisnis. Sing ketelu, visi sing arep digawe kudu delok prospek bisnis neng masa depan.


Sak iso mungkin, awak dhewe ojo gawe nesu tonggone dhewe, ojo golek goro-goro. Nesu kui entuk-entuk wae. Nanging pas awak dhewe nesu kui, awak dhewe pastike ojo nganti berlebihan lan terlalu emosional. Yen ono sing salah karo tonggone dhewe, awak dhewe kudu ngandani. Dheweke kudu ngerti yen dheweke ngelakoke kesalahan, nanging carane ojo nganggo nesu. Nesu kui, saliyane opo sing awak dhewe andani dadi ora melebu, gawe tonggone dhewe lara ati. Yen tonggone dhewe wis tersinggung perkorone tambah suwe rampunge. Nesu kui dudu solusi seko perkoro opo wae. Supoyo awak dhewe iso urip karo tonggo-tonggo kanti nyaman, awak dhewe ora perlu nesu opo meneh sengojo golek goro-goro.


Bubur ayam kui panganan sing kerep digoleki pas sarapan. Ning Kotabaru, Yogyakarta, ono warung bubur ayam sing ora koyo biasane. Bentuk mirip koyo kafe dadi luwih resik timbangane bakul-bakul sing dodol neng pinggir dalan kuwi. Jenenge Bubur Hayam. Warung kui ngedol bubur ayam biasa nanging nganggo penyajian restoran. Bubur Hayam ono sak jane ono teng tengah-tengah kota. Ora angel ditemuke nanging panggone kui ora pas neng pinggir dalan gede. Ancer-ancere kui pertelon pintu mlebu Rumah Sakit Bethesdha menggok kiwo. Kui gari ngikuti dalan, sak durunge ketemu belokan meneh, panggon Bubur Hayam kui ono neng tengen dalan. Yen seko arah UGM, neng prapatan Dalan Jendral Sudirman lurus wae. Sak wise kantor bulog ono menggokan ke kiwo. Bar ketemu pertelon belok kiwo meneh. Ora adoh seko ono Bubur Hayam ono neng kiwo dalan.


Gonggong iku jinis kerang ingkang bentukipun kados keong ingkang kalebet golongan siput laut. Kados olahan kerang sanesipun, gonggong biasanipun namung digodhog utawi ditumis ngangge bumbu-bumbu khusus. Kita saged dahar gonggong wonten Batam. Wonten mriku kathah sanget warung daharan laut ingkang sadeyan gonggong. Gonggong sampun dados salah sawijining daharan khas Batam sanesipun kerang tapis. Kerang tapis ukuran lan isinipun langkung ageng ketimbang gonggong. Wonten cangkangipun tapis wonten corak garis-garis.Tapis didahar kaliyan sambel saking lombok rawit. Menawi bosen dahar daharan laut ingkang digodhog, ing Batam wonten olahan iwak laut ingkang digoreng kaliyan glepung. Iwak ingkang dipunangge menika iwak bilis. Bilis kalebet jinisipun teri. Wonten Batam, bilis diolah dados camilan goreng ingkang asmanipun molen bilis.


Aku iku sering banget ndelok kejuaraan olahraga teko akeh cabang. Mulai teko sepak bola amputasi, sampe angkat beban. Mereka gak mek asal berpartisipasi tok, tapi mereka sampe menangno juara umum. Sayange, berhubung cabang olahraga iku gak akeh diminati, dadi media yo gak ngelirik iku sisan. Padahal mereka iku wes ngeharumno jeneng e Indonesia lho, tapi aku suedih nek ndelok mereka gak entok apresiasi sing cukup teko warga negarane dewe. Wes angel angel bertanding, bondo duit dewe, tapi sek gak dilirik ae. Dadi gawe awak dewe nek eroh berita iku, ayo diramekno rek gawe bentuk apresiasi. Ojol berharap nang pemerintah, mereka mek fokus nang sepak bola tok soale.


Kabeh wong sing sholat mesti kudu ngelakoni wudu. Nah saiki nag wong ora iso wudu yo kudu sinau. Jaman saiki sinau iku wes ora angel soale wes ono sing jenenge teknologi. Dadi belajar gerakane wudu iku wes ora angel koyok biyen soale kudu golek wong sing gelem ngulangi. Sing awitan gerakat wudu iku kudu ngeresiki tangan utowo epek-epeke tangan disek, mari ngunu lagek jipek banyu ambek tangan terus digawe kemu sampek peng telu, nag mari ngunu, lagek raup nganggo banyu ambek tangan maeng yo peng telu, nag wes mari raup lagek basuh tangan teko tangan tengen terus tangan kiwo, sak wise iku lagek basuh sirah sampek peng telu, terus basuh kuping tengen ambek kiwo akehe yo peng telu, terus, sing teakhir lagek basuh sikel karone.


Olahraga ekskul acenen perlu kanggo bocah-bocah sing pengen olahraga. Sak liyane iku yo kenek kanggo goleki bakate bocah-bocah iku nang bidang olahraga sing endi, sing engko bakal iso dikembangno luweh jeru maneh. Tapi sak jane ekskul iku yo ora kudu diwajibno kanggo siswa utowo siswi sing sekolah nang kono soale engko nag kepekso mesti dadi ora apik. Palang bocah-bocah iku maeng dikongkon milih dewe olahraga endi sing disenenge. Terus nag wes milih lagek diwei aturan ambek kewajiban sing kudu dilakoni ambek kudu dituruti ben ora sak karepe dewe. Polahe nag ora ono aturan biasane bocah iku mesti ono bosene, nag wes bosen biasane iku ngilang.


Awak dhewe mungkin tau kepikiran, yen arep tuku HP anyar luwih mending awak dhewe tuku ponsel pinter Andorid opo iPhone. Misale, awak dhewe duwe duwit, mending awak dhewe tuku iPhone. iPhone kui duwe performa sing konsisten. Andorid pancen duwe ponsel pinter sing podo performane utowo luwih apik seko iPhone. Nanging, masalahe seko Android kui perusahaan sing gawe HPne kui bedo-bedo. Kabeh perusahaan kui duwe pasare dhewe-dhewe, ono sing pasar ekonomi rendah ono sing duwur. Sing ekonomi rendah kui, bakal gawe sing HP murah sing duwe performasi sing biasa wae, malah iso dibilang elek. Yen awak dhewe tuku iPhone, kualitase kui mesthi kejogo lan dheweke duwe layanan pengaduan sing apik.


Saiki opo wae sing awak dhewe goleki utowo pengeni kui ono kabeh neng internet. Awak dhewe gari ngetik opo sing awak dhewe pengen tuku, barange kui langsung jedul. Sangking okehe, awak dhewe sing dodolan uga akeh. Sak ben bakul kui nawari kwalitas barang sing bedo-bedo. Barang sing elek tekan apik, kabeh iso awak dhewe temoke. Nanging mergo kui, aku dadi luwih seneng tuku langsung neng bakul fisike. Soale, neng kono aku iso ngerasake lan jajal barange langsung. Yen tuku neng internet, awak dhewe mung iso percoyo seko deskripsi sing ditulisi bakule. Masalahe, ora ono sing ngejamin yen opo sing ditulis kui opo onone lan ora diluwih-luwihke. Awak dhewe uga kudu percoyo karo gambar utowo foto sing dtiampilke.


Kanggo Ulul sing penggaweane dadi guru, wis mesti kudu bisa nyritakna apa sing diduweni ing anak muride. Ulul pancen seneng crita apa wae. Dina iki Ulul crita babagan crita rara jonggrang. Ing ngarepe muride, dheweke nyirtakna babagan Roro Jonggrang sing njaluk gawekna sewu candi ning Badung Bandawasa. Nalika crita Ulul ketok tenanan banget. Wajahe ketok ngamuk nalika nyritakna BAdung Bandawasa, dheweke uga gawa properti kaya kayu kanggo meragakna nalika dayang-dayange Rara Jonggrang ngudek pari. Muride Ulul ya ketok seneng banget. Wajahe muride Ulul padha sumringah, padha guyu nalika ana bagian sing lucu, lan melu nggumun nalika ngerti yen crita Roro Jonggrang iki cikal bakale Candi Prambanan.


Gawe ngurangi rasa ngantuk, Bima pesen kopi ing salah sawijine kafe ing Jogja. Dekne pesen kopi sing diolah nganggo cara manual brew utawa digiling lan diseduh banyu panas langsung. Jare Bima, kopi sing diolah nganggo cara iki luwih enak, mula dekne luwih seneng kopi iki, salah sawijine menu sing disenengi kuwi kopi tubruk sing bubuk kopine digiling kasar. Rasa pahite luwih ketara lan Bima dadi isa ngerti lan mbedakake jenis kopi kaya kopi Aceh, Simalungun, Lampung, lan liyan-liyane. Bima paling seneng ngombe kopi karo maca buku lan ngerokok, jarene bisa oleh inspirasi lan oleh ide kanggo nggarap gawean lan nulis skripsi.


K.H Hasyim Asy'ari termasuk salah sijini Tokoh Agama islam sing paling tekenal sak wise wali songo. Nah beliau yo duwe jasa utowo perang sing termasuk gedene pol kanggo kemerdekaane negoro iki. Terus, beliau ngajarno ben negoro iki tetep aman yaiku ambek kerukunan karo persatuan, terus sak liyane iku sing paling penting maneh yoiku ambek Ilmu. Saole karo ilmu wong iku maeng dadi ngerti endi sing apik ambek endi sing elek. Terus ambek ilmu sing teko iso kenek gawe bangun negoro karo ngerukuno umat beragama ambek golongan. Dadi generasi mudah iku dianjurno kanggo golek ilmu masio iku saitik tapi ilmu iku penting ben iso jogo negoro iki.


Natal taun wingi, Marko lan kulawargane nyobak salah siji warung ning Yogyakarta. Warung iki jenenge geblek pari.  Panggon warung geblek pari iki ana ing daerah Nanggulan, Kabupaten Kulonprogo. Marko kepengin mrene amarga warung iki ngadep langsung ning sawah saengga bakal adem lan silir-silir banget. Sawise Marko lan kulawargane tekan geblek pari, Marko kaget amarga saliyane panggone sing adem, silir-silir madep sawah, warung geblek pari duweni menu panganan lan omben-omben ndesa. Rega panganane uga murah banget. Marko njupuk pirang-pirang panganan kayata jangan lodeh lan ndog dadar. Sawise kui, Marko banjur nggolek panggon lungguh sing langsung ngadep sawah lan bisa ndelok langsung Bukit Menoreh sing diubengi karo sawah-sawah.


Kegiyatan rutin agama ning kampung yaiku salah sawijine kumpulan maca yasin bareng-bareng utawa yasinan. Sejatine, maca yasin bareng iki bisa dadi sarana kanggo ngeraketake seduluran kaya diba'an. Nanging apa sing diwaca bedha lan kadang uga tujuane ya bedha. Maca yasin iki identik karo pengajian rampung ana wong seda. Nanging, ning kampung-kampung saiki wis dadi salah siji kegiyatan rutin lan sarana sedekah kanggo jamaan saka tuan rumah amarga rampung yasinan mesti ana rapat bareng, uga biasane disambung acara RT kaya rapat utawa ibu-ibu sing ngomongake acara kampung. Kamangka kuwi, yen ning kampung ana yasinan, gek padha melu amarga manfaate ya akeh banget.


Wingi koncoku sing nang kota pahlawan iku cerito deke ambek pacare iku ono masalah sing akhire pacare iku ngejak pedot. Pas tak takoi masalahe opo, deke ngomong nag masalahe deke iku arang bales pesane pacare mergane deke iku ewo polahe kerjo. Aku sing ngerti pengaweane deke ngertilah ancene ora oleh nyekel hp, dadi ora iso jawapi terus pesane pacare maeng. Nag alasan ngunu tok asline yo ora tepak mergane koncoku kerjo ancene gawe ngumpulno modal kanggo ngelamar pacare iku, nah saiki tambah jaluk pedot, yo tambah ngesakno. Tapi deke ancene kuat, terus akhire deke yo nerimo pacare ngejak pedot, masio deke isek rodok loro ati, tapi ora opo-opolah.


Onok salah siji dolanan sing mbiyen dadi senengane awak dewe kabeh pas cilik, yaiku hulahop. Hulahop iku bentuke koyok cincin sing isok diputer nang bagian weteng, pinggul, utowo gulu. Hulahop iki biasane ukurane gede. Diameter e iki sekitar 70 cm sampe onok sing sak meter. Dadakno dolanan jaman cilik iku dadi salah siji bentuk olahraga sing onok manfaate gawe awak. Salah sijine rutin dolen hulahop iku isok nyilikno karo ngencengno weteng lho rek. Soale  kan awak dewe berusaha ngiteri hulahop iku nang wetenge awak dewe ben gak logor. Nah gerakan iku mau sing isok marakno weteng dari kuru terus singset. Dadi gawe awakmu sing pingin kuru, rutino dolen hulahop koyok pas mbiyen cilik.


Alat musik tradisional iku iso diarani alat musik sing asal utowo asline teko tradisi sing ono nang masyarakat utowo wong-wong sing ono nag daerah kono terus diwarisno teko generasi nang generasi. Lah terus perkembangan alat iku sampek saiki yo ora iso dikalahno ambek alat musik sing saiki berkembang nang era modern iki. Soale musik sing dihasilno mesti bedo. Nag musik tradisional biasane ngelambangno karakter ambek wong sing ono nang daerah kono, mboh iku teko lagune, tabohane, utowo suorone barang yo iso ae. Soale metue alat tradisional iku yo diawiti utowo digawe teko wong-wong sing nang adat utowo suku iku maeng.


Kekancan ning umur anak-anak kuwi jarene luwih murni lan luwih tulus amarga ora nggatekake kasta lan uga ora nggatekake emosi sing ana ning urip saban dinane. Kamangka, kekancan sing cedhak wiwit cilik kuwi biyasane luwih awet kaya kekancan kaya tangga lan kanca sekolah. Kekancan ning umur sing wis diwasa kadhang malah marai ngelu amarga awak dhewe wis ngerti carane waspada lan wis paham milah lan milih kanca sing bener. Kanggo wong sing betah kekancan karo kanca cilike kuwi mesti isih ndelok kancane nganggo sudut pandang sing padha, nanging wong kuwi uga dinamis lan bisa berubah. Sing dibutuhake yaiku toleransi lan pangerten.


Nag wong sing wes tau dolan nang kediri mesti ngerti oleh-oleh khas kediri. Lah ulan wingi pas aku ngeterno koncoku nang kediri, aku diwei oleh-oleh ambek wong tuone koncoku oleh-oleh khas daerah kediri sing jenenge tahu takwo. Awitane aku ora ngerti tahu kok iso takwo opo yo iku tawhu sing sembayang terus utowo sing wes budal Haji? timbangane aku bingung akire tak buka ambek tak delok. Tibake tahu takwo iku yo tahu biasa mok warnae ambek rasane sing seje. Nag tahu biasa paling rasane yo rodok asin ngunuku. Tapi nag tahu takwo iki ora warnae tok sing kuning tapi rasane yo luweh enak ambek rodok atos. Lah rasane iku ono gurih-gurihne, iki sing garai wong akeh sing seneng.


Awakmu tau gak moro-moro ngeroso stres padahal lagi gak onok tekanan utowo lagi ngadepi perkoro sing macem-macem? Nek iyo, isok dadi awakmu kenek secondhand stress. Saiki coba gatekno uwong sing onok nang sekitarmu, terutama uwong sing sering berinteraksi karo awakmu. Nek salah setu teko mereka lagi stres, kemungkinan gede awakmu ketularan stress mergo de’e. Durung onok akeh uwong sing nyadar, tapi stres iku isok nular. Sembarang kalir emosi sing diungkapno iku isok berpengaruh ambek lawan omonge. Nek emosi iku emosi bahagia, wong sing dijak ngomong bakal melu seneng. Nek emosi iku emosi negatif, wong sing dijak ngomong isok melu sedih dan berujung stres sisan. Dadi nek awakmu nduwe konco sing lagi stres, mending jaga jarak karo de’e ben awakmu gak ketularan.


Tahun iki, bakal diadakno Indonesian Masters ndek Senayan, Jakarta. Berhubung aku entok hadiah tiket nonton teko koncoku, aku jelas berangkat lah. Aku entok tiket pas dino terakhir alias pas final. Nang kono, sing paling tak nanti iku pas wayahe pertandingan MS, ndek ndi kabeh finalis e iku teko perwakilan Indonesia kabeh, yaiku Jojo ambek Chico. Ndelok mereka dolen iku rasane guduk koyok pertandingan, tapi mek koyok dolen biasa. Kompetitif e sek onok, tapi kerosone isok luwe nyuante ngono lho. Mungkin mergo wes jelas Indonesia sing menang ya, dadi mereka isok dolen dengan sante sisan. Hasil e Jojo sing menang, tapi nang kono Chico iku yo ketok bahagia sisan. Aku jelas melu sueneng ndelok e.


Desa wisata Penglipuran kuwi salah siji desa sing ana ning Bali, yaiku ning Kabupaten Bangli. Ambane wilyah iki yaiku 112 hektar. Desa iki panggonane strategis amarga jarake cedhak karo bandara lan mung bisa ditempuh 1 jam luwih nganggo perjalanan darat. Desa adat iki ngutamakake nilai-nilai budhaya lan agama kaya nilai tri hita karana. Desa iki dadi desa wisata sing diresmikake situs pariwisata nasional uga manca negara. Saka desa iki, wisatawan bisa ndelok kepiye asline desa sing isih nganut adat lan uga akeh banget penggerak pariwisata sing mandu lan uga nyeritani babagan desa iki. Suasana sing tenang lan uga asri marai para wisatawan bungah yen lunga menyang Penglipuran.


Biyen olahraga sing paling disenenge pas cilik ancene bal-balan ambek mlayu. Terus bal-balane ambek mlayune maeng mesti ora gowo sandal. Asline nag ancene pengen olahraga kudune sing apik gowo sepatu ben sikile ora loro, tapi nag desok sing koyok ngunuku iku ora jaman kejobo saiki soale saiki dalane wes apek. Mangkane bocah-bocah saiki nag olahraga mesti dikongkon wong tuone gowo sepatu ben ora loro sikile. Tapi asline gowo sepatu iku apik lo, soale iso nyelametno sikile nag ono awtu-watu atos, watu lincip, ambek wedi sing cilik utowo beling. Dadi nag iso olahraga yo sing apik gawe sepatu, ojo yeker koyok jaman biyen, nag pengen nyeker yo kudu delok dalane disek.


Onok kejadian sing marakno aku rodo kaget pas pertama kali dadi mahasiswa baru ndek UGM. Pas iku aku melbu kelas mata kuliah Pengantar Sastra. Dosen sing ngampu perkuliahan iku jenenge Prof. Faruk. Buru ae melbu kelas, beliau iki gak nggowo buku utowo berkas liyane. Beliau mek melbu, ngajarno tentang dasar-dasar sastra. Cuma sayange, bahasa sing digunakno beliau iki abot banget, dadi rodok angel diterimo gawe aku sing sek pemula. Aku rodo ngeluh soale gak onok materi sing melbu nang utekku. Koncoku langsung ngandani nek Prof. Faruk iki salah siji guru besar nang Fakultas Ilmu Budaya nang UGM. Selain iku, beliau iki yo aktif ndek studi kebudayaan dan salah siji tokoh kebudayaan sing lumayan dikenal nang Jogja. Aku langsung kaget lah, soale aku diajar karo Professor sing tersohor. Dan aku dadi maklum opo’o boso sing dinggo beliau pas nerangno kuliah iku duwur banget, soale yo beliau iki wes guru besar.


Pas awal-awal pandemi, isih ono panggon sing durung tutup. Salah sijine pusat kebugaran. Aku isih lungo neng pusat kebugaran kui selama 3 minggu sak wesi diumumke status pandemi. Panggon kebugaran sing biasa tak enggo kui jenenge SaFit. Posisine neng Dalan Kolombo, cerak karo kolam renang UNY. Pusat kebugaran kui duwe tiga lantai. Lantai 1 lan lantai 2 dienggo piranti-piranti kebugaran. Lantai telune kui ono studio sing biasa dienggo zumba lan silat muay thai. Studio kui lumayan jembar lan dipasang koco sing gede ning pinggir-pinggir. Neng sak ben lantaine kui, dicepake kamar mandi sing lengkap karo sabun lan sampone. Pas awak dewe mlebu, resepsionise wis ngewehi andhuk.


Jaman saiki, awak dhewe wis ora perlu nganggo omah adat kanggo keperluan sak ben dinone. Omah tradisional kui ora praktis lan efisien. Omah adat biasane digawe seko kayu. Kayu kui saiki regone larang lan yen misale dadi wong akeh nganggo omah seko kayu iso-iso hutane awak dhewe iso gundul. Omah tradsional kui uga mangan lemah sing akeh, senadyan saiki lemah lapang sing kosong sitik. Desain ruangan-ruangan sing ono neng omah tradisonal klasik kui oga ora cocok karo kebutuhan modern sing saiki dialami. Saiki desain omah modern kui minimalis. Omah tradisonal ora iso ngikuti tren sing saiki mergo bakal kelangan akeh unsur-unsur omah sing kudune ono.


Hal sing gak diduga iku isok kedaden kapan ae. Nek wes ngono, pasti bakal mbutuhno biaya sing gak sitik. Nang kono, dana darurat iku dibutuhno gawe njogo arus kas keuangan. Teko jenenge ae wes jelas, dana darurat iku dana sing disiapno gawe keadaan darurat. Misale digawe pas kenek musibah, pas kenek PHK, pas lara, bangkrut, dan kejadian liyane sing butuh duit akeh. Dana darurat iki dadi prioritas utama ben kebutuhan urip iku isok tetep terpenuhi. Pentinge dana darurat iku onok akeh. Siji, dadi dana cadangan pas kenek PHK. Loro, biaya berobat pas lagi lara. Telu, dadi biaya pemenuhan kebutuhan urip sak dinone pas lagi krisis. Papat, dadi dana perbaikan aset pribadi. Terakhir, bebas teko utang.


Awak dewe sing Muslim pasti sering ngucapno kalimat istighfar nang kesehariane awak dewe. Kalimat ‘Astaghfirullah’ iku nduwe arti “saya memohon ampunan kepada Allah”. Beristighfar iku berarti njaluk ampunan mergo kesalahan sing wes dilakoni. Onok beberapa keutamaan istighfar sing bermanfaat gawe dulur-dulur Muslimku. Siji, ngapus duso. Loro, entok kebaikan ndek dunyo. Telu, nuruno udan sing nggowo berkah. Papat, isok gawe ngabulno dungo. Limo, ngelimpaho rejeki. Enem, digampangno sembarang urusan nang dunyo. Pitu, taubat secara gak langsung. Wolu, ngilangno rasa males. Songo, cek isok cepet nduwe keturunan. Sepoloh, entok rahmat sing berlimpah. Teko akehe keutamaan iku, moso awakmu gak kepingin rek? Dadi mulai saiki, mulai rajin istighfar yok rek, minimal ping satus.


Jamu iku obat tradisional sing diracik teko empon-empon karo tambahan bumbu obat liyane.  Saiki jamu mulai arang sing nggombe soale akeh obat-obatan modern sing luwih gampang ditemokno nang toko obat ambek gak repot-repot nggawene.  Nek dibandingno karo obat modern, jamu yo gak kalah khasiate, malah luwih apik mergo teko bahan-bahan sing alami. Saiki akeh pabrik sing nggawe  jamu kemasan.  Jamu dadi akeh ditemokno nang toko-toko lan luwih gampang diombe sak wayah-wayah. Mbasio nggunu, wong-wong yo sek ono sing nggawe jamu dewe nang pawon. Iku nggunu mergo akeh sing sek ngelestarikno kebiasaaan nggombe jamu nang keluargane sing terus dilakoni ket jaman mbahe mbiyen.


Cokelat kuwi salah siji panganan sing bisa ngilangake stres. Babagan iki kebukti ning jurnal saka Amerika sing nuturake yen mangan 40 gram cokelat seminggu bisa ningkatake hormon ben bisa ngurangi rasa stres. Cokelat iki diproduksi ning wit kakao lan wis dikenal wiwit taun 460 masehi. Bagian sing dinggo yaiku bagian wiji sing difermentasi kamangka nduweni rasa lan mambu sing khas uga ana zat kimia alami ning jerone. Kakao iki manfaate akeh, salah sijine kanggo kesehatan kulit lan uga kestablian jantung. Amarga kuwi, wong sing lagi stres dianjurake mangan cokelat rendah lemak ben dadi seneng maneh nanging kadar kolesterol tetep kejaga.


Senam iku termasuk olah raga sing ancene paling enak ambek termasuk olahraga sing gampang dilakoni, mboh iku bocah cilik utowo wong gerang. Masio olahraga iki termasuk gampang, tapi obahe senam maeng ancenen duwe manfaate sing gede pol kanggo bentuk awak, karo nyehatno awa, ambek relaxno awak. Mangkane saiki nag endi-endi sing jenenge senam mesti gelek dilakoni wong wedok saole manfaate gede kanggo bentuk awak. Sak liyane iku senam iki yo kenek kanggo jogo awak ben iso tetep seger polahe sing obah iku kabeh anggota awak. Tapi jarene bocah lanang olahraga sing enteng ambek sing paling gampang yo iku mlayu lah, soale ora atek joget-joget koyok ngunu.


Awak dhewe sing lagi arep ngiwiwiti olahraga kui kerep diandadi karo wong-wong utowo delok video-video neng internet, podo ngandani yen olahraga kui kudu ngene, yen dilakoke ngono kui salah. Omongane kui ono benere. Mungkin yen awak dhewe salah gerakan kui iso gawe cidro. Opo mungkin wae, gerakan salah kui marake asil seko gerak kui ora maksimal. Nanging, nasehat koyo ngene iki ora usah patio digateke, yen awak dhewe lagi ngeiwiwiti program olahraga. Sing penting, awak dhewe dadi biasa kanggo gerak lan duwe kebiasan nyelake waktu kanggo kegiatan kui. Kanggo awalane, gerakane ora usah sing ribet-rebit lan okeh-okeh. Mungkin, iso diwiwiti kanggo pemasan sing awak dhewe lakoke biyen pas isih sekolah. Durasine ora usah suwe-suwe sing penting, kui awak dhewe lakoke kanthi rutin.


Carane ngilangi stressku saiki wis bedo. Aku saiki ngilangi stress nganggo coro olahraga utowo gerake awake. Maksude, aku ora kudu bener-bener ngelakoke olahraga, aku joged-joged dhewe neng omah utowo nari neng sanggar kui uga iso ngilangi stress. Olahraga sing biasa aku lakoke kanggo ngilangi stress kui mlayu. Aku seneng mlayu mergone kui olahraga sing ora ribet lan murah. Aku iso ngelakoke kui dhewekan, ora perlu ngenteni wong sing liyo. Aku uga iso ngelakoke kui kapan wae. Modale kui uga mung kasut mlayu, kathok training, lan kelambi. Aku biasane mlayu kui pas sore-sore, soale pas isuk aku isih rodo wegah-wegahan metu omah.


Kualitas udara wonten donya sakmenika sampun saya boten sae. Sebabipun, saya kathah tiyang ingkang ngangge kendaraan bermotor lan mbangun pabrik. Aseping motor lan pabrik menika gadhah gas buangan utawi emisi ingkang saged ngrusak kualitas udara. Akibatipun, kathah penyakit ingkang nyerang saluran pernapasan. Nanging, wonten salah sawijining panggonan wonten Indonesia ingkang udaranipun tesih sae lan seger sanget. Asmanipun Gili Iyang. Gili Iyang menika salah satunggaling pulau wonten Kepulauan Madura ingkang dinobataken dados panggonan ingkang kualitas udaranipun paling sae nomer kalih wonten donya. Pelabuhan penyebrangan wonten kecamatan Dungkek, Sumenep, ingkang nembe diresmekake taun 2021 saged dados sarana kangge plesir wonten Gili Iyang.


Sopo sing mbiyen cilikane paling semangat nek dijak renang, ayo cung tangane. Aku yo dadi salah sijine rek. Mbiyen iku paling seneng nek wes dijaki renang mbasio talah gak isok renang koyok atlet sing onok nang TV. Dadi nek renang iku mek isok kecipak kecipuk nganggo ban cek gak kelem. Tapi mbasio mek ngono tok, iku wes dadi kegiatan olahraga fisik sing akeh gunane gawe tubuh. Salah sijine iku ngelatih otot. Soale nang njero banyu iku awak dewe kudu ngetokno energi sampe ping lorone gawe obah tok. Dadi nek awakmu mbiyen senengane renang, selamat rek awakmu sempet ngelakoni kegiatan sing sehat dan bermanfaat gawe tubuh. Nek gelem urip sehat sampe gede, rutinono renang terus ae.


Masalah pornografi sing ana ning sekitare awak dhewe kuwi secara ora langsung disebabake karo nganggo HP sing ora kekontrol ditambah rasa penasaran menungsa sing ora ana ujunge. Akeh berita babagan rudapeksa lan pelecehan sing diawali saka media sosial sing ora bisa dihindarake amarga data-data pribadi sing bocor uga penipuan amarga wong ora bisa ketemu langsung. Kamangka, keamanan HP ning jaman saiki ora mung perkara HP iki barang sing gampang ilang, nanging uga data sing ana ning jerone HP bisa dadi taruhan yen HP iki ora diopeni secara apik. Sing paling penting yaiku HP iki bisa dadi barang kang manfaat nanging yen ora kekontrol uga bisa dadi barang sing ngerusak.


Paranormal Activity iku salah siji film horor sing wes terkenal banget. Bahkan saking terkenale, film iki sampe onok enem seri. Enem seri iku pun ceritane saling nyambung, dan berakhir terkesan monoton karena tambah suwe critone wes isok ketebak. Dan tahun 2021, rilis Paranormal Activity: Next of Kin. Seri ke-7 teko Paranormal Activity iki bedo teko seri sing sebelume. Sing paling ngetarani iku film iki gak ngelanjutno mitologine sekte Toby ambek Katie, dadi ceritane balik anyar maneh. Setting e yo gak nang njero omah maneh, tapi nang pedesaan sing onok nang njero deso. Footage e yo gak nganggo CCTV maneh, tapi nganggo kamera sing biasa digawe vlogger, dadi kualitas film e luweh jernih. Kesan film iki iku koyok vlog tentang sekte sesat.


Gawe olahan teko bayem iku gampang, ora perlu budal nang warung gawe tuku. Bayem iku kenek di gawe jangan, osengan, ambek lalapan. Nag di gawe jangan, cukup di gawekno bumbu teko bawang abang, bawang putih, kencur, jagung sing wes dialusno. Mari ngunu bayem iku maeng dicampur dadi siji dilebokno wadah sing wes ono banyuni ambek digodok. Terus nag wes mateng jenenge jangan menir bayem. Sak liyane bayem, Buah-buahan yo kenek diolah nang macem-macem olahan koyok contone gedang sing kenek digawe gawe kripik, jenenge kripik gedang. Nag gawe kripik gedang yo gampang. karek nyiapno gedang opo sing ate di gawe kripik, mari ngunu dioceki sampek resik. Terus nag wes resik, lagek diirisi tipis sak senenge. Mari ngunu lagek digoreng utowo dipepe disek sampek garing lagek di goreng.


Aktivitas sing biasane awak dewek iso menghibur awak dewek, utowo aktivitas sing iso garai awak dewek ngelalekno penggawean sing mbudeki pikiran yaiku sing jenenge panggawean nag waktu luang. Tapi sing dadi masalah, ora kabeh uwong pengen nyantai-nyantai nag penggawehane durung mari soale garai pikirane stress. Penggawean nag waktu luang saiki yo reno-reno maceme karek wong iku senenge atine opo, ono sing delok film, dolanan game bareng ambek koncone, mencil, mancing, utowo turu nag isor uwit, trus mlaku-mlaku sampek bensine entek yo ono. Kabeh iku maeng termasuk deskripsine aktivitas nag waktu luang. Tapi ora kabeh wong sing ngelakoni penggawean maeng ngerti nag iku maeng sak beneri penggawean nag waktu luang.


Wong-wong sing nduwe bisnis online iku mulai akeh sing nganggo endorse gawe strategi pemasarane. Mereka ngomonge nek produkmu wes di-endorse karo influencer, bakal akeh payuhe. Aku sih setuju karo pendapat iki. Yaopo yaopo, influencer iku nduwe tugas gawe ngajak pengikute gawe niru de’e dewe. Tambah akeh pengikute, tambah akeh uwong sing melok-melok influencer iku mau. Hal iku termasuk opo sing dituku ambek influencer iku mau. Nek influencer iku mau promosikno produk sing mbok dol, pasti wong-wong maleh nggoleh weroh tentang produkmu dan pasti bakal nukoni produkmu. Dadi gawe konco koncoku sing lagi berbisnis, manfaatno endorse gawe ngelancarno bisnismu yo rek.


Pas kapan kui, aku ketemu konco dolan pas cilik biyen. Dheweke kui pas kuliah biyen dadi atlet renang. Sak durunge pisah, aku jaluk saran karo konco kui. Aku arep renang meneh nanging wes ora duwe katok renang. Aku takon yen arep tuku katok renang kui neng endi. Jarene dheweke tuku neng toko daring iso, nanging aku ora biasa tuku neng kono. Dadi, aku jaluk panggon rekomendasi tuku toko sing cerak omahe awak dhewe. Akhire, dheweke nyaranke aku tuku neng Gardena, swalayan sing jarake sekitar 2 km seko omah. Aku merono sesoke tuku katoke. Seneng aku saiki iso renang meneh. Ra suwe seko kui, aku renang neng Depok Sport Center.


Akeh hotel ning Bali sing mulai sadar karo kepentingane transportasi wisata, salah sijine yaiku sepeda. Saiki wis meh kabeh hotel ning Bali nyewakake utawa nyediakake sepeda gratis kanggo keliling ning panggon wisata cedhak hotel. Sak liyane murah lan sehat, sepeda iki kaya ngewenehi kesempatan pengunjung utawa tamu hotel kanggo njelajahi objek ning kiwa lan tengene hotel wisata kuwi. Apa maneh yen hotel iki cedhak pantai. Sepeda iki dadi alternatif sing luwih nyenengake tinimbang kudu nyewa ojek utawa nyewa motor. Nanging, sing duwe kesadaran iki ya mung pengelola hotel ning Bali. Pengelola hotel ning Jogja, Bandung, lan liyane durung ana inisiatif. Amarga kuwi, ayo nggawe kampanye sepeda kanggo transportasi wisata marang pemerintah ben pariwisata iki tambah menarik kanggo turis.


Catur iku permainan papan stategi rong uwong sing didoleno nang papan kotak-kotak sing terdiri teko 64 kotak dan disusun dadi 8x8. Mbasio dolen catur iku lunggo tok, tapi catur iku melbu nang cabang olahraga. Soale dolen catur iku butuh mikir strategi ambek taktik. Bahkan wes akeh sekolah sing ngadakno ekskul iki gawe murid-murid e. Gawe awakmu sing kepingin eroh gerakan ben bidak catur, gatekno cara iki. Siji, pion iku isoke maju ngarep e tok rong kotak, terus lanjutane sak kotak. Loro, benteng iku isok mlaku nang ndi ae, pokoke lurus. Telu, kuda iku mlakune mbentuk L. Papat, gajah iku isok mlaku nang ndi ae, asal nyerong. Limo, ratu iku isok mlaku nganggo metode bidak opo ae. Terakhir, raja iku isok ngelangkah nang ndi ae, cuma jarak e dibatesi dadi sak kotak tok.


Tambah berkembange jaman, tambah akeh aplikasi bank digital sing muncul nang Indonesia. Salah sijine iku Bank Jago. Bank Jago iku aplikasi bank digital berstatus BUKU 3 sing onok ndek njero pengawasane OJK ambek Bank Indonesia. Mbiyene nduwe jeneng Bank Artos Indonesia, terus berubah jeneng dadi Bank Jago sak marine diakuisisi karo Gojek. Aplikasi Jago iki isok dinggo nang gadget endi ae, termasuk android ambek iOS. Aplikasi iki nduwe fitur sing lengkap dan isok dimanfaatno ambek penggunane. Fitur sing onok nang Bank Jago iku onok enem. Siji, kirim dan bayar. Loro, fitur kontak. Telu, personalisasi. Papat, shortcut. Limo, kartu debit Visa. Terakhir, fitur plan Ahead.


Salah sawijining transportasi wisata ning Jogja sing kondhang yaiku andong utawa dokar. Dokar iki wis dadi peninggalan Eropa sing ana ning Jawa lan wis dimodifikasi nganggo bentuk sing luwih apik lan ngepasake karo budhaya penduduke. Jaman biyen, dokar iki dadi kendaraane para priyayi, nanging saiki jaman wes ganti lan dokar dadi transportasi wisata. Utamane ning Malioboro. Dokar iki ngewenehi pengalaman sing nyenengake amarga mlakune alon, supaya penumpange bisa ngerasakake pemandangan ning Kutha Jogja sing klasik lan ora kaya kutha gedhe liyane. Kamangka, numpak dokar iki sak liyane nambahi penghasilan kanggo kusir, numpak dokar iki salah sijine cara kanggo ngeregani warisan transportasi bangsa.


Senadyan kalebet kutha ingkang alit, Kudus nyatanipun gadhah kathah panggonan wisata ingkang menarik kangge plesiran. Salah satunggaling wisata ingkang kedah dirawuhi wonten Kudus inggih menika The Hills Vaganza. Pemandangipun perbukitan Kudus, ditambah dekorasi ingkang meriah dadosaken panggonan menika viral amargi kathah panggonan ingkang sae kangge foto-foto. Regi tiket mlebet wonten The Hills Vaganza  sedasa ewu. Regi punika sampun kalebet biaya parkir. Konsepipun panggonan menika gabungan restoran kalih spot foto ingkang endah. Sanesipun  pemandangan alami saking perbukitan, turis ugi saged foto-foto wonten panggonan ingkang sampun didamel pihak pengelola kados wit kembang-kembang saking plastik, balon udara wit bentuk ati lan kathah sanesipun.


Alas ingkang isinipun mangrove utawi wit bakau boten saged dipunpanggihi wonten daerah-daerah alit kemawon. Jakarta ingkang kalebet kutha metropolitan ugi gadhah kalih alas mangrove. Panggonan wisata alas mangrove ingkang viral sakmenika inggih menika alas mangrove ingkang wonten Pantai Indah Kapuk. Panggonan menika cocok kangge sampeyan ingkang pengen plesiran nanging boten gadhah wektu ingkang kathah. Nanging, wonten mriku sampeyan boten saged mbeta kamera profesional. Menawi pengen mbeta, bayaranipun awis sanget, inggih menika sakyuta. Kamera ingkang kedah dibeta dhateng mriku namung kamera ponsel. Kangge tiyang ingkang madosi panggonan plesir ingkang reginipun terjangkau, Alas Mangrove Pantai Indah Kapuk boten panggonan ingkang tepat amargi napa-napa ingkang ditawakaken wonten mriku reginipun awis sanget.


Pas awal pandemi covid-19 tahun 2020, nang ndi-ndi dilakoni PSBB. Bahkan Masjid yo gak dioleni buka. Mergo iku, aku gak isok sholat Idul Fitri nang Masjid tahun iki, dan kepekso sholat Ied nang kosan. Awale aku dewean, terus onok koncoku nyusul nang Kos ku dan melu sholat Ied nang Kos ku. Aku dadi imam, dan mimpin sholat Ied e. Mari sholat, aku ambek koncoku mangan-mangan. Panganane wes digawakno teko Kos e koncoku, yaiku rendang ayam. Mari mangan, awak dewe foto-foto nang Rooftop cek nduwe kenangan sholat Ied nang njero kamar kosan. Wes pegel foto-foto ping akeh, akhire awak dewe balik nang kamarku dan langsung turu.


Sepupu uga mantune Rasulullah sing dadi andelane Rasulullah yaiku Ali bin Abi Thalib. Wiwit cilik, Ali dididik langsung karo Kanjeng Nabi Muhammad. Ali sosok sing bisa dipercaya lan iki dadi panutan kabeh wong Islam sing ana ing donya. Ibadahe wis ora bisa disepelena. Ana ing siji riwayat, Aisyah ngomong yen Ali iki wong sing paling akeh pasa lan ibadahe. Mula, Ali uga diwenehi julukan Khulafaur Rasyidin lan Amirul Mukminin. Ora mung kuwi, Ali duweni kemampuan babagan sastra sing paling apik. Ing sejarah, Ali bisa kasebut sastrawan sing paling apik. Karya sastra sing diasilake karo Ali iki duweni makna sing akeh banget kayata nalika didelok saka kaidah lan kedalaman makna sing ana ing syair-syaire.


Pertandingan olahraga iku pasti disenengi ambek sembarang kalangan umur. Bahkan arek cilik iku yo akeh sisan sing sueneng nonton acara olahraga. Nek wes koyok ngono, arek iku kadang pingin ndelok pertandingan iku secara langsung, gak mek teko TV tok. Nek mbiyen sih aku gak atek mikir gawe ngajak nang tribun langsung. Tapi semenjak kejadian nang Kanjuruhan wingi, aku dadi mikir-mikir. Opo maneh eroh nek akeh pol korban sing sek ndek bawah umur. Aku maleh wedi dewe nek kate ngajaki arek cilik nonton langsung. Wedine iku mau, kecampur ambek suporter sing anarkis dan maleh awak dewe sing dadi korban padahal gak lapo-lapo. Nek saranku seh, gak usah atek ngajak arek cilik gawe nonton pertandingan nang tribun, akeh bahayane timbang senenge.


Pas ngejalani hubungan kui awak dhewe mesthi ngerasake wektu sing ora harmonis karo pasangane dhewe. Awak dhewe bakal nemoke konflik neng hubungane dhewe. Pas awak dhewe ngerasake kui, awak dhewe ora usah panik lan ora usah diluwih-luwihke. Kui bagian proses tumbuh bareng karo pasangane dhewe. Ono beberapa hal sing jebul, awak dhewe kui ora cocok. Makane, awak dhewe kudu gawe supoyo piye carane awak dhewe tetep iso kompromi neng perkoro kui. Iki malah iso gawe hubungane dhewe karo pasangan kui luwih rengket. Koyo keris sing ditempa, makin suwe dupukuli, makin apik kerise lan makin atos wesi. Koyo keris kuwi mugo-mugo hubungane dhewe uga dadi luwih awet lan apik.


Penting kanggo awak dhewe latian fisik sak durunge awak dhewe munggah gunung. Soale, munggah gunung kui dudu olahraga sing enteng. Mlaku neng gunung kui bedo karo mlaku neng pinggir dalan utowo neng taman. Mendane luwih angel lan dalane kui adoh. Pisan awak dhewe mlaku, awak dhewe ora iso balik, sak liyane liwat dalan sing mau awak dhewe mangkat. Senadyan akeh pos kanggo leren neng gunung, nanging jarak seko siji pos neng pos sing liyane kui adoh. Yen awak dhewe leren neng sembarang tempat, awak dhewe malah iso ciloko. Alesane kenopo awak dhewe kudu duwe fisik sing kuwat kui, soale iso dadi nanggungg. Awak dhewe wis cerak banget karo puncak nanging mergo awak dhewe kekeselan lan ora kuwat adem, awak dhewe kepekso balik midun.


Aku pas isih sekolah kerep banget numpak Trans Jogja. Kanggo wong sing durung tau numpak kendaraan kui utowo wong sing lagi plesiran neng kota budaya iki, ono beberapa hal sing iso awak dhewe gateke. Sing kesiji, awak dhewe kudu ngerti yen ono rong jenis halte, halte sing biasa lan halte sing portable. Yen awak dhewe numpak seko halte biasa kui gampang mergo neng kono ono sing jogo. Awak dhewe iso takon-takon disik rute sing paling cepet kanggo tekan tujuane awak dhewe. Bayare uga iso langsung neng petugase. Nanging yen halte portable kui rodo repet yen awak dhewe durung ngerti rute. Soale neng kono ora ono wong sing jogo. Awak dhewe lagi iso takon pas munggah neng bis Tran Jogjane. Nanging cara bayare, awak dhewe iso bayar neng petugas sing ono neng jero bis.


KRL Jogja menyang Solo kuwi isih sik tas mlaku nanging marai nyaman. KRL iki dadi favorit para wisatawan, mahasiswa, lan uga para pekerja. Sepur iki nduwe 11 titik ning stasiun nganggo rute perjalanan lunga lan balik. Pembayaran KRL iki bisa saka LinkAja, E-money Mandiri, Flazz BCA, BRIZZI, lan BNI Tap Cash utawa yen ora pengen antre yaiku KMT tanpa antre. KMT iki regane 30 ewu kanthi 50 ewu. Kuwi wis kalebu rega kertu karo saldo kanggo numpak. Rega tiket KRL iki 8000 perak. Numpak KRL iki oba bisa numpak lan mbayar nganggo tunai. KRL iki wis kalebu sistem transportasi sing modern.


Sopo sing biasane bingung nggolek Café sing nyaman terus kondusif nek digawe nggarap tugas kuliah utowo nggarap kerjaan? Starbucks panggon sing pas gawe awakmu. Dibandingno ambek café liyane, Starbucks iki bener-bener nyaman rek. Mulai teko suasanane sing kondusif terus sepi, wong wong e sing sibuk karo penggawenane dewe, kursine sing nyaman digawe lunggo sak suwen suwene, dan WiFi kenceng. Cocok wes nek kate nggarap kerjaan nang kene. Nek awakmu bingung kudu mesen opo mergo rego minumane sing rodo larang, awakmu isok mesen kue sing regone gak sepiro larang terus njaluk air putih. Engkok njaluke sing tap water ae, soale gratis.


Onok akeh pol faktor sing marakno siji perusahaan iku ngalami kerugian. Salah sijine iku biaya gawe produksi sing keduwuren. Iyo seh, kadang gawe ngasilno barang sing berkualitas duwur, otomatis biaya produksine bakal duwur sisan, gak isok dihindari. Cuma, biaya produksi sing keduwuren iku marakno margin keuntungan bakal suempit, alias duit keuntungane bakal sitik pol. Padahal duit untung iku mau gak isok serta merta langsung digawe ngono ae, sek kudu diolah maneh. Duit untung iki mau sewaktu waktu digawe nutupi biaya kerugian. Nek misal wes gak onok duit untung maneh mergo digawe nutupi kerugian, yo suwe suwe perusahaan iku mau sing bakal rugi dan gak suwe isok kukut.


Biyen nag aku sekolah olahraga sing paling gampang yaiku senam, nang senam iki termasuk salah sijine cabang olahraga sing nganggo jogetan utowo obahae anggota awak sing butohno tenogo ambek cepete obahan maeng. Nang senam iku maeng biasane dilakoni bareng-bareng ambek konco-konco dadi iso gawe gerakan sing bener-bener kompak. Terus senam iku biasane kanggo olahraga sing digawe relaksasi utowo ngantengno pikiran ben ora stres polahe kakean beban uripe. Terus senam iku maeng yo termasuk olahraga sing apik kanggo bentuk kelenturane awak, terus iso bentuk pertumbuhane awak barang kanggo bocah-bocah cilik. Mangkane nang SD utowo sekolah mesti ono olahraga sing jenenge senam.


Berita obat palsu saya suwe saya nggrisikake wong Indonesia. Ibu-ibu pada kuatir amarga obat-obat kuwi nyerange bocah cilik. Sajane ana alternatif yaiku jamu. Jamu iki ana sing bisa diombe utawa dadi obat njaba kaya lulur utawa pilis. Jamu iki kalebu ombenan sing sehat, sing paling utama lan kasiyate paling apik ya jamu godhog amarga gampang disaring lan ora ana ampase kaya beras kencur lan kunir asem. Jamu iki ya bagian saka tradisi Indonesia sing wis diakoni karo manca negara. Mula saiki ayo padha konsumsi jamu. Yen konsumsi jamu, kuwi pada kaya nglestarekake tinggalane nenek moyang lan simbah buyut nalika biyen isih urung ana obat modern tur nyehatake awak.


Dalam rangka nuruti kepinginane adikku, akhire diputusno nek tahun iki aku sak keluarga lungo nang Dieng. Perjalanane sampe 6 jam luwe soale atek mandek-mandek nang Rest Area. Tutuk kono, nginepe nang hotel sing biasa-biasa ae. Mergo mau wes nyetir perjalanan jauh, akhire diputusno nek dino iki bakal istirahat nang hotel ae, gak atek nang ndi-ndi. Sesoke pas shubuh-shubuh, kabeh podo tangi terus budhal nang Candi Arjuna gawe ndelok sunrise. Sayange lagi mendung dadi gak ketok mataharine. Tapi sing marai aku kaget iku nang area Candi, tumbuh tumbuhane podo beku kabeh koyok mbari onok salju. Gak heran, soale cuacane pun ancen luwe adem timbang biasane. Mbari teko Candi, langsung nang Kawah Sikidang soale penasaran ambek mambu kawahe sing jare koyok belerang. Dadakno ancen temenan. Terakhir, aku ambek keluargaku bundhal nang Tlogo Warna. Sing unik teko Tlogo ne yaiku werno banyune sing isok gonta ganti ben kenek sinar matahari. Karena wes tuwuk, akhire milih gawe mbalik nang hotel.


Konselor pernikahan utawa marriage counselor kuwi usaha kanggo masyarakat ben oleh keluarga sing luwih berkualitas lan uga rumah tangga sing luwih apik. Konselor pernikahan iki biyasane ditangani karo psikolog. Konselor pernikahan iki ora mung kanggo salah siji sing ngerasa ora legawa karo urip keluarga, nanging kudu ana pasangan garwa kakung lan putri ben masalah iki bisa dirampungake nganggo susdut pandang sing netral. Konseling pernikahan iki miturut penelitian akeh banget manfaate lan miturut statisti, wong sing sregep menyang konseling iki bisa dadi pasangan sing harmonis sak uwise konsultasi amarga sak liyane crita babagan masalah lan nggolek solusine, konseling iki uga bisa ngewenehi mediasi kanggo introspeksi.


Target lan kemampuan kuwi kudune dadi salah siji faktor sing bisa ndukung kelangsungan uripe karyawan ing sawijining perusahaan. Kemampuan iki ora mung teknis, nanging uga kemampuan kanggo mimpin lan disiplin. Kanggo para pemimpin, kuwi kerjane luwih abot maneh amarga kabeh karyawan iki nduweni cara sing bedha kanggo ngerampungke tugas lan uga nduwe kemampuan sing manika warna. Kanggo nyeragamake iki mesti angel. Nanging cara kanggo ngurangi perselisihan kuwi yaiku nggawe kesepakatan karo para pegawe, banjur ngewenehi tugas miturut kesepakatan, lan uga ngontrol kesepakatan kuwi. Sing dadi masalah kuwi yaiku yen pengawasan iki kurang lan nyebabake konflik sing gedhe, kamangka tetep mbutuhake ketertiban saka pemimpin.


Saiki modele kamere ancene macem-macem, ono sing pixele gede, ono sing pixele cilik yo ono sing pixele sedengan. Nah kabeh iku asline karek wonge butuh sing endi dadi ora perlu pixel gede-gede nag ancene mok butoh gawe foto-foto nag pas preian tok, cukup sing penting hasile apik iku wes cukup, soale pixel gede yo larang. Nag menurutku palang nag pengen tuku kamera iku sing tepak dipasno karo kebutuane ae, ojo melok-melok wong sing pengaweane maeng nang bidang foto, soale kamerae mesti puluhan juta soale iku ancene bakal dadekno duwek ora kanggo mok preian tok terus digawe moto ora. Mangkane nag pengen duwe foto sing pas-pasan ae sing penting kenek digawe.


TV kuwi dadi alat komunikasi massal sing penting kanggo kecerdasane bangsa. Nanging jaman saiki, akeh acara TV sing ora mutu lan bisa ngerusak moral amarga ana adegan kekerasan uga adegan sing ngeweneni conto rumah tangga sing rusak. Acara iki biyasane disenengi ibu-ibu lan bisa marai anak niru. Anak kuwi yen nonton karo ibune lan kudune ibu bisa ngalah yen anake pengen nonton acara TV kesenengane. Ana sing ngomong yen TV digital iki pancen tambah canggih nanging acarane ora ana mutune. Kamangka, kanggo para wong tuwa, ayo mulai pinter milih acara TV kanggo anak ben anak uga oleh hak hiburan sing layak.


Saiki nek arep nggolek Café utowo restoran ala ala Korea nang Suroboyo iku gampang banget, soale wes akeh banget nggone. Cuma sing sampe saiki aku angel nggolek adalah restoran Korea sing kimchi ne cocok nang lidah terus halal. Akhire aku nemu restoran sing sesuai ambek kriteriaku mau, yaiku nang Masitda Korean Restaurant. Panggone nang Ruko Villa Bukit Mas daerah Dukuh Pakis. Sing spesial teko restoran iki yaiku rasa kimchi ne sing uwenak pol. Biasane kimchi iku kan rasane kecut gak jelang ngono kan, nek iki enggak. Rasa kimchi ne enak banget, asin legi kecut dadi siji. Cocok banget gawe ilate wong Jowo.


Bocah cilik kuwi pancen lucu banget. Nanging yen ning lingkungan omah iki akeh, rame, lan marai berisik ya kudu diomongi ben ora kebiasaan lan ngganggu lingkungan. Tangga sing apik kuwi yaiku sing gelem nuturi babagan sing apik kaya ngomong aja rame lan ora dolanan ning ngarep omah rame-rame pas ana wong sing lagi lara. Wong tuwa uga kudu ngomong ning anak babagan ngeregani tangga lan uga ngerti wayah dolan, sinau lan istirahat ben ora ngganggu kegiyatan wong sing ana ning kampung. Senajan kuwi wajar kanggo anak, wong tuwa uga kudu ngarahake sing bener amarga iki bagian saka pelajaran tata krama saka njero omah.


Mesin cuci kui teknologi sing gawe gampan gawean ibu-ibu neng omah. Saiki ibu-ibu, ora kudu dodok lan bongkok suwe-suwe kanggo ngumbahi klambi reged keluargane. Dheweke tinggal nyemplung klambi reged mau neng mesin, pencet-pencet tombol, klambi kui wis iso resik dhewe. Para ibu dadi duwe wektu selo sing luwih akeh. Saiki paling ora ono 3 jenis mesin cuci sing iso dibedake karo jumlah lan posisi tabunge. Sing kesiji, mesin cuci rong tabung. Tabung sing paling gedhe neng mesin cuci jenis iki dienggo ngumbahi klambi lan tabung sijine sing luwih cilik kui kanggo garinge. Sing keloro lan ketelu, mesin cuci sak tabung lobang ngarep lan lobang duwur. Rong jenis sing terakhir kui ora ono bedane adoh, yen pengen nyunci lan garingke klambi iso neng tabung sing podo.


Ana salah siji ajaran ning ajaran Hindu saka kitab bhadgavad gita yaiku babagan nenangake ati. Ajaran iki ana ning bhadgavad gita bab 2.11. Bab iki nyeritakake babagan Shri Krishna sing ngewenehi pitutur marang Raden Arjuna amarga Raden Arjuna mikirake babagan takdir sing ana ning njaba kendaline. Banjur Shri Krishna dawuh yen kabeh kuwi ora perlu dipikirake amarga kabeh kuwi wis diatur marah Gusti. Ing bab kuwi uga ana pitutur yen menungsa kuwi kewajibane ya mung usaha lan ndunga uga nyerahake kabeh keputusan marang Gusti sing Maha Kuwasa. Kamangka kuwi, ayo saiki para kanca uga kudu belajar fokus karo usaha lan pasrah marang takdire Gusti amarga keputusane Gusti kuwi sing paling apik.


Akeh banget sing sek nganggep Kristen Protestan karo Katolik iku agama sing podo. Padahal rong agama iku bedo banget. Malah isok dikondo nek iku rong agama sing bedo. Teko kitab sucine ae wes bedo. Nek Kristen Protestan mek berpedoman nang Alkitab tok. Nek Katolik gak mek bepedoman nang siji kitab iku tok, onok pedoman liyane maneh. Onok sisan kepercayaan terkait beberapa tradisi Gereja Katolik Roma ambek onok kitab tambahan sing disebut Deuterokanonika. Terus sing bedo maneh iku upacara agama sing dilakoni keduane. Upacara agama sing dilakoni umat Kristen Prostestan iku onok Paskah, Natal, Angkat Sidi, karo Wafat Isa Almasih. Nek upacara agamane katolik iku Kamis Putih, Jumat Agung, ambek Sabtu Suci.


Griya ingkang tesih tradisional wonten desa-desa wonten Indonesia kadhang tesih gadhah pawon alias tungku masak tradisional. Senadyan pawon sakmenika artosipun sampun owah saking tungku piranti masak dados dapur, raos daharan ingkang dimasak kagem tungku menika boten owah, malah langkung eca ketimbang daharan ingkang dimasak kagem kompor gas. Pawon awujud kotak, didamel saking lempung lan boten saged dipindah-pindah kados kompor ingkang modern. Bagian inggilipun pawon gadhah wadah kangge numpangaken wajan, panci, utawi ceret kangge masak. Bagian andhapipun kebukak kangge nyaosi kayu bakar. Kayu bakar menika ingkang damel daharan ingkang dimasak wonten pawon langkung eca. Aromanipun dados khas damel dahar langkung semangat.


Indonesia Masters 2023 diadakno ket tanggal 24—29 Januari nang Istora Senayan. Kabeh wong Indonesia iku isok nonton langsung nang tribun kono. Pemesanan tiket nonton e iku secara online, isok teko situs resmi PBSI utowo Loket.com. Nek awakmu pingin pesen lewat situs PBSI, koyok ngene carane. Siji, nang o situs resmine PBSI. Loro, nang halaman ngarep, delok bagian duwur pas ndek ngisore logo Daihatsu Indonesia Masters 2023, terus petek “BELI TIKET”. Telu, nang halaman selanjute, petek maneh “BELI TIKET”. Papat, nang halaman Syarat dan Ketentuan, petek ceklis nang kolom “Saya menyetujui Syarat dan Ketentuan yang berlaku” terus petek “Beli Tiket”. Terakhir, pilih kategori tiket sing kate mbok tuku ambek jumlahe sisan dan garek ngelakoni pembayaran.


Bojone koncoku seneng banget masak. Masake panganan kanggo koncoku sak ben dino kui wis kudu. Nanging dheweke uga seneng gawe kue-kue lan cemilan liyane. Aku iling banget disik pas isih koncoku lan bojone sing saiki isih yang-yangan, aku tau digowani kue seko telo. Aku lali jenenge kui opo nanging rasane enak banget. Kui sing gawe bojone koncoku. Saiki pas wis nikah, dheweke gawe hobine kui dadi bisnis. Nanging dheweke ora dodolan kue telo sing tak omongi mau. Dheweke dodolan risoles mayones. Soale, emang cemilan iki sing luwih gampang payu. Pas tak icipi, roso risoles kui uga podo enake koyo kue telone mau. Dheweke gawe kuene neng omah banjur koncoku sing nitipke neng warung.


Saiki TV wes maleh siarane nang saluran sing anyar yaiku sing jenenge digital. Masalahe ora kabeh wong iku ngerti carane goleki siaran TV digital iku, carane golekine iku maeng ono sing liwat Set Top Box ambek sing menu goleki dewe sing teko TV Digitale maeng. Sing teko set top box maeng yaiku eleheng nang mode AV terus deloken STBne wes nang AV lagek akakno STBne, terus peteken menu STB nag remote maeng, terus mileho menu Pencarian Saluran. Mari ngunu mesti bakal metu salurane. Nag nang radiao saiki wes sukur metek petekan cari saluran engko metu dewe saluran opo ae. Soale radio iku ora ruwet koyok TV digital sing kakean menu sampek garai wong bingun.


Coban Rondo ning Malang kuwi dadi salah sawijine coban sing terkenal angker lan duwe akses sing bahaya kanggo wong kang sing mrono kaping pisan. Coban iki lagi digalakke kanggo paket wisata manca negara ning Kota Malang. Coban Rondo iki uga terkenal karo kemistisane amarga akeh wong sing ngelmu ning panggon iki. Sing dadi masalah yaiku nalika wong teka ning Coban Rondo iki malah kanggo tujuan sing ora apik lan bisa nuwuhake rasa ora ngehormati marang masyarakat lan adat. Nanging kajaba sak kuwi, Coban Rondo iki mulai dikenal dadi obyek wisata unggulan ning Malang amarga pemandangane sing apik lan marai pengunjunge bisa ngerasakake angin kang sumilir.


Gak onok abang gak onok ijo, moro mamaku meseno paket liburan sekeluarga nang Karimun Jawa. Jare mama penasaran soale kabeh koncone cerito nek nang kono iku pemandangan laute apik banget. Oke deh aku sak keluarga berangkat nang Jepara dan langsung nitipno mobil nang pelabuhan Jepara. Nang kono, mama wes janjian ambek tour guide e sing bakal ngancani selama preian iki. Aku sak keluarga numpak prahu gawe nyebrang nang pulang Karimun Jawane. Perjalanane sekitar 2 jam an soale kebetulan aire lagi surut dadi perjalanane lancar. Pas nang Karimun Jawa, tour guide e ngajak mlaku-mlaku ndelok pemandangan laut sing luar biasa apike. Selain iku, awak dewe dijak snorkeling ndek tengah laut, terus foto-foto ndek njeru laut, ndelok kolam hiu, ndelok macem-macem kewan laut sing jarang onok nang lautan, dan sek akeh liyane.


Metode pembayaran neng internet iki werno-werno. Sing paling biasa kui metode transfer. Neng bakul daring kui sing duwe dodolan lan sing arep tuku kui ora langusung ketemu. Dadi wajar wae, metode pembayaran sing digunake kui ora nganggo duwit langsung. Tranfeser saiki uga wis werno-werno. Nek biyen yen awak dhewe arep tranfer neng akun bank sing liyo, awak dhewe dadak neng bank, terus awak dhewe iso tranfer liwat ATM, saiki awak dhewe iso transfer liwat HP. Dadi awak dhewe iso tranfser karo rebahan neng kamare dhewe. Sakliyane liwat bank, awak dhewe uga iso bayar liwat dompet digital. Dompit digital kui podo mirip koyo bank nanging ora duwe kantor cabang.


Akeh sarjana kang lulus nanging angel golek penggaweyan. Nanging ya ana alternatif kanggo wirausaha. Salah sijine ternak pithik. Ternak pithik iki bisa dimulai nganggo modal sing cilik. Kaping pisan, nyediakake kandang sing resik lan aman kanggo ngerumat pithik. Kaping pindhone, nggolek bibit utawa anakan sing sehat lan lolos uji saka pakar utawa pabrik penyalur ternak. Kaping telu pancen kudu telaten makani uga ngeresiki kandhang. Yen pithike jenis petelur, uga siyapake panggon sing kanggone dadi wadah ndhog lan sediyakake kandhang sing cocok manut jenise pithik. Nanging kabeh cara kuwi kudu duwe pondasi utawa ilmu sing kuwat amarga hubungane karo bahan paku panganan lan piye carane ngasilake produk sing aman lan sehat.


Kamera iku seperangkat peralatan sing kelengkapane nduwe fungsi gawe ngabadikno siji objek dadi gambar teko hasil proyeksi nang sistem lensa. Kamera biasa digawe nang aktivitas fotografi. Kamera iki nduwe komponen-komponen penting. Mulai teko body kamera, lensa, tombol shutter sing digawe njepret, ambek film utowo kartu memori gawe nyimpen hasil foto iku mau. Sak liyane iku, onok maneh komponen tambahan kamera. Mulai teko lampu flash, pengatur speed, pengatur diafragma, pengatur ISO, karo pengatur fokus nang lensa. Sak liyane komponen utama karo komponen tambahan iku, onok aksesoris sing fungsine gawe menyokong kegiatan fotografi. Mulai teko flash external, tripod, remote shutter, dan liyane maneh.


Takakura kuwi salah siji jenis metode nggawe kompos saka sampah organik sing ditemokake taun 2004 karo Mr. Takakura saka Jepang. Kompos takakura iki sifate luwih resik lan higienis. Cara nggawe kompos takakura gampang lan ora perlu peralatan sing ruwet. Bagian sing penting saka kompos takakura iki yaiku wadah sing dilapisi kardus ning jerone. Banjur ning jerone diwenehi sekam lan sampah organik sing arep diolah kaya godhong garing, sisa sayur, lan uga sampah organik liyane. Amarga zat metana, sampah iki bakal ngetokake panas, diukur saka 2 cm ning nduwur permukaan. Kompos iki ora oleh garing, kamangka kudu dilelok kelembabane kaya disemprot banyu.


Panganan sing lagi rame ning acara car free day dina minggu esuk kuwi salah sijine kerang ijo bumbu pedes. Kerang ijo iki digodhog nganggo bumbu godhong salam, jahe, lan bawang mesisan karo cangkange. Kerang ijo sing wis resik iki bakal mbuka dewe yen wayahe wes mateng banjur bisa dimasak maneh nganggo bumbu abang. Kerang ijo iki regane sepuluh ewu. Yen wayah usum kerang, sepuluh ewu kuwi bakal oleh akeh banget, nanging yen wes wayah udan lan jarang ana kerang, kerang iki ya sithik isine. Nanging rasane enak, yen kerange seger ya ora amis lan ana rasa legine. Kerang iki akeh sing seneng amarga mbukake luwih gampang timbang jenis kerang liyane.


Yen ngomongake angkutan umum, pemerintah ning Indonesia iki dianggep ora serius nggarao proyek sing regane triliyunan iki. Angkutan umum iki pancen kaitane karo kesejahteraan rakyat amarga iki akses kanggo masyarakat ben bisa kerja lan dadi produktif ning daerah liya. Sing paling kethok yaiku pengelolaan KRL lan uga penyediaan fasilitas antrean ning stasiun. Wong sing numpak KRL sabendina mesti ngerasa kesel ngantre amarga akeh banget wong lan ora sebanding karo jumlah sepur sing ana ning jerone. Pemandangan iki wis biyasa, nanging yen didelok saka pengelolaane uga salah amarga warga ora dibukakake antrean ning jalur liya lan marai kuwi kacau lan uga sesek.


Kanggo para generasi 90-an sing saiki wis kerja, gim sing isih dadi kesenegan yaiku gim The Sims. Gim iki serine akeh lan uga macem-macem variasine. Sing marai seneng yaiku The Sims iki bisa dadi sarana kanggo ngerancang omah lan urip ning jero gim kuwi. Sing paling penting yaiku ning gim iki ora ana target level lan poin dadi luwih bisa bebas kanggo dolanan. Ning sasi Oktober wingi, EA Games, perusahaan sing nggawe gim iki nggawe layanan The Sims gratis. Cara ngunduhe ya mung butuh email lan daftar ning web EA. Banjur game kuwi bisa diunduh legal sak durunge akses ditutup.


Jogging utawa mlayu-mlayu kuwi kalebu salah siji olahraga sing gampang dilakoni lan bisa nyehatake awak. Jogging iki ora mbutuhake sarana olahraga sing macem-macem. Nanging tetep wae ana babagan sing kudu digatekake ben ora cidera. Kaping siji yaiku sak durunge jogging, luwih becik yen pemanasan kanthi awak lemes lan siap digawa mlayu. Kaping loro, aja mangan sak durunge mlayu amarga bisa marai muntah lan kesalahan pencernaan. Kaping telu, amarga jogging iki sifate santai, aja ndadekake patokan kecepetan sing ana, nanging nganggo kekuatan sikil. Kaping papat, jogging iki kudu rutin ben awak bisa kelatih lan ora abot yen dinggo ambegan lan ora sesek.


Kadangan, pertandingan olahraga iku ditayangno bengi banget nek nang saluran TV ne Indonesia. Hal iku mergo perbedaan waktu nang belahan bumi liyane ambek nang Indonesia sing adoh banget, marakno acara pertandingan olahraga ditayangno bengi banget. Gelem gak gelem awak dewe kudu melekan gawe nonton. Padahal begadang iku akeh gak apike, tapi awak dewe pasti tetep mbelani lah. Nek wes ngono, onok cara sing isok dilakoni ben awak dewe tetep sehat mbasio kudu begadang nonton pertandingan olahraga. Siji, pastikno posisi longgomu nyaman gawe awak. Loro, gatekno jarak nonton ambek pencahayaan TV sisan. Telu, nek pingin nyemil, pilih cemilan sing sehat koyok buah-buahan. Papat, lakoni stretching sesekali, isok dilakoni pas jeda pergantian babak. Limo, kudu penuhi asupan cairan nang awak. Terakhir, pastikno sisan jam turumu teteo tercukupi.


Ning dunia psikologi, saiki mulai dikenal dolanan sing bisa ngurangi stres marang wong sing gampang ngerasa panik. Dolanan iki arane stress ball utawa bal antistres. Dolanan iki digawe saka karet utawa saka benang sing nduweni tekstur lan uga bisa ngerangsang fungsi saraf lan relaksasi. Manfaat stress ball iki akeh banget sak liyane ngilangake stres. Dolanan iki bisa dinggo nyenengake ati amarga bentuk sing lucu lan uga seneng yen dicekel. Kanggo bocah cilik, dolanan iki bisa ngalihake perhatian ngelatih otot tangan. Dolanan iki uga bisa ngurangi kram lan uga pegel ning tangan amarga ngelatih sendi wong sing wis sepuh kanggo obah lan ngelancarake aliran darah.